Borba protiv korupcije jedan od prioriteta Vlade Srbije | SecuritySEE.com\nNaslovna Novosti U fokusu Borba protiv korupcije jedan od prioriteta Vlade Srbije\nBorba protiv korupcije jedan od prioriteta Vlade Srbije\nPredsednica Vlade Republike Srbije Ana Brnabić prisustvovala je prvom sastanku Koordinacionog tela za usmeravanje aktivnosti u sprovođenju preporuka Grupe zemalja protiv korupcije – GREKO, koji je održan u Vladi Srbije\nBrnabić je na početku sastanka istakla da je rad ovog tela izuzetno značajan, jer je borba protiv korupcije među prioritetima Vlade. Važno je da kreiramo ambijent u društvu da korupcija nije nešto sa čim ne možemo da se izborimo. Odlučna borba protiv svake koruptivne aktivnosti je bitna, bilo da je reč o tzv. „maloj ili velikoj” korupciji, poručila je ona i dodala da ima velika očekivanja od rada ovog vladinog tela.\nBorba protiv korupcije jedan od prioriteta Vlade Srbije, što pokazuje i samo formiranje ovog tela. U zvaničnom saopštenju se navodi da je ovom prilikom naglašeno da je netačna tvrdnja da Srbija nije ispunila nijednu od GREKO preporuka, jer je većina njih makar delimično ispunjena. Naime, u toku je proces izmena Ustava u oblasti pravosuđa, kao i rad na izradi Zakona o lobiranju, čije će usvajanje upravo predstavljati ispunjavanje velikog broja antikorupcijskih mera.\nMinistarka pravde Nela Kuburović je, uzimajući u obzir da je više institucija uključeno u sprovođenje GREKO preporuka, istakla da sve nadležne institucije moraju biti maksimalno posvećene radu na tom planu. Ona je, pored Narodne skupštine i Agencije za borbu protiv korupcije, navela da Visoki savet sudstva i Državno veće tužilaca imaju značajnu ulogu u ispunjenju tih mera.\nPrema njenim rečima, veliki broj antikorupcijskih mera koje su definisane Akcionim planom za Poglavlje 23 ujedno predstavljaju i GREKO preporuke, tako da od brzine i kvaliteta njihovog ispunjenja zavisi i proces evropskih integracija Srbije.\nKoordinaciono telo koje se bavi preporukama Grupe zemalja protiv korupcije – GREKO čine predstavnici Agencije za borbu protiv korupcije, Narodne skupštine, Visokog saveta sudstva, Državnog veća tužilaca, kao i Ministarstva pravde i Ministarstva spoljnih poslova.\nUhapšene četiri osobe zbog primanja mita\nMinistarstvo unutrašnjih poslova Vlade Republike Srbije saopštilo je da su pripadnici Uprave kriminalističke policije, Odeljenja za borbu protiv korupcije u saradnji sa Posebnim odeljenjem Višeg javnog tužilaštva u Beogradu, uhapsili četiri osobe zbog postojanja osnova sumnje da su izvršile krivično delo primanje mita.\nPolicija je uhapsila B. A. (1975), B. P. (1969) i B. P. (1981), svi iz Beograda, zaposlene u „Elektrodistribuciji Beograd“, kao i S. M. (1986) iz Beograda, bivšeg radnika „Elektrodistribucije Beograd“.\nOsumnjičeni su od oštećenog zahtevali novac u iznosu od 1.500 evra kako ne bi izvršili službenu radnju iz svoje nadležnosti, odnosno kako ne bi poslali na veštačenje brojilo za merenje utroška električne energije koje je skinuto sa objekta oštećenog.\nOsumnjičenima je određeno zadržavanje do 48 časova, nakon čega će uz krivičnu prijavu biti sprovedeni Višem javnom tužilaštvu u Beogradu, navodi se u saopštenju.\nUhapšeno 16 osoba zbog koruptivnih i drugih krivičnih dela\nOd početka meseca, Ministarstvo unutrašnjih poslova Vlade Republike Srbije saopštilo je da su pripadnici tog ministarstva, u saradnji sa nadležnim tužilaštvima i Poreskom policijom, u više odvojenih akcija suzbijanja finansijskog kriminala i korupcije uhapsili 16 osoba osumnjičenih da su u periodu od 2013. godine do danas počinili više koruptivnih i drugih krivičnih dela, dok su protiv još 42 osobe podnete krivične prijave u redovnom postupku.\nSumnja se da su oni izvršenjem krivičnih dela budžetu Republike Srbije i drugim privrednim subjektima i fizičkim licima naneli materijalnu štetu od oko 800 hiljada evra.\nOsumnjičenima, koji su uhapšeni na teritoriji policijskih uprava Beograd, Pančevo, Kruševac, Bor, Valjevo, Kragujevac, Novi Pazar i Sremska Mitrovica, na teret se stavljaju zloupotreba službenog položaja, davanje mita, poreska utaja, nedozvoljen promet akciznih proizvoda, nedozvoljena proizvodnja, nedozvoljena trgovina, pronevera u obavljanju privredne delatnosti, falsifikovanje službene isprave i neosnovano dobijanje i korišćenje kredita i druge pogodnosti.\nMeđu uhapšenima su ovlašćeno lice preduzeća „Soko interprodukt“, odgovorno lice doo „Ratatouille“ iz Pančeva, vlasnik agencije za ketering „Jelena & White symphony“, odgovorno lice zanatsko molerske radnje „Panelan“ u Pančevu, odgovorno lice agencije „Vision media“; ovlašćeno lice preduzeća „Eurosicam plus“, odgovorno lice preduzeća „Stojković prevoz plus“.\nTakođe, krivične prijave u redovnom postupku podnete su protiv još 42 osobe, među kojima je policijski službenik, četiri carinska službenika, odgovorno lice Narodnog univerziteta Mali Iđoš u Lovćencu, odgovorno lice Specijalne bolnice za rehabilitaciju „Rusanda Melenci“, funkcioner saveta Mesne Zajednice „Zlot“, v.d. odgovornog lica JKP „Higijena Zaječar“, kao i vlasnici i odgovorna lica u više privrednih društava.\nPrethodni članakSEMINAR: Novi Zakon o zaštiti podataka o ličnosti i primena Opšte uredbe evropske unije GDPR\nSledeći članak(Ne)Uspesi izraelske obaveštajne službe


Prijavite idejna rješenja za budući izgled fasada u bloku užeg gradskog jezgra - mojKontakt portal - Radio Televizija Kontakt\nGrad Banja Luka raspisao je Međunarodni opšti javni konkurs za izradu idejnog arhitektonsko-urbanističkog rješenja fasada objekata u bloku između ulica Kralja Petra I Karađorđevića, Patrijarha Makarija Sokolovića, Teodora Kolokotronisa i Patre, da bi se dobila ideja kako fasade u ovom bloku treba da izgledaju.\n-Ta ideja biće osnova arhitektima-projektantima koji budu angažovani da u budućnosti razrađuju njene pojedine dijelove prilikom rekonstrukcije objekata, a kako se ne bi narušilo staro jezgro i blizina značajnih objekata koji uživaju najviši stepen kulturno-istorijske zaštite – pojasnili su iz Odjeljenja za prostorno uređenje.\nRezultat ovog konkursa, dakle, treba da na nivou idejnog rješenja razradi kvalitetno i funkcionalno rješenje fasadnih platana na koji će se lokalna uprava oslanjati prilikom izdavanja lokacijskih uslova za buduće građenje, dograđivanje i rekonstruisanje ovog kompleksa.\nProstor, koji je predmet konkursa obuhvata dio centralne gradske zone i neposredne okoline više nacionalnih spomenika, frontovima izlazi na ulice Patre, Kralja Petra I Karađorđevića i Patrijarha Makarija Sokolovića, predstavlja izuzetno vrijedan potencijal za formiranje slike užeg gradskog jezgra Banje Luke.\n-Izazov za učesnike ovog konkursa, odnosno primarni cilj, jeste da svojim kreativnim idejama, osjećajem za cjelovitost, sluhom za istorijsku slojevitost, a svješću o potrebama savremenog funkcionisanja i življenja grada, osmisle kvalitetno rješenje za prezentaciju genius loci, kroz prijedlog koncepta fasadnih platana kao i osmišljavanje javnog prostora koji je „između“, koji povezuje, odvaja, usmjerava, dočekuje i kao takav kompletira jednu koherentnu, skladnu sliku cjelokupne urbane strukture ovog izuzetno vrijednog dijela grada – navedeno je u konkursu.\nKrajnji rok za podnošenje konkursnih radova je 10. avgust 2022. godine, a detalje konkursa, način prijave i kompletnu dokumentaciju zainteresovani mogu preuzeti na linku: https://www.banjaluka.rs.ba/konkurs-fasade


Analitičar: Rano je za zaključak da su naslovi provladinih medija uvod za sankcije Rusiji\nBeta 29. aprila 2022. 12:35\nPolitički analitičar Dragomir Andjelković ocenio je danas da je suviše rano da bi se izvukao zaključak da su naslovi provladinih medija prethodnih nekoliko dana uvod za uvodjenje sankcija Rusiji jer je takvih stvari, kako je rekao, bilo i u prošlosti.\nPojedini tabloidi koji su godinama iznosili proruske stavove, prethodnih dana su oštro kritikovali izjavu ruskog predsednika Vladimira Putina da su Donjecka Narodna Republika i Luganska Narodna Republika postale nezavisne na osnovu presedana Medjunarodnog suda pravde prilikom odlučivanja o jednostrano proglašenoj nezavisnosti Kosova.\n„Nažalost, u medijskoj sferi često imamo takav pristup i prema Rusiji i prema zapadnim silama. Malo se vodi kampanja protiv jednih, malo protiv drugih, pa se onda vodi afirmativna kampanja na jednu stranu, pa na drugu. Kao što se balansira u diplomatskoj sferi, tako se i mediji često ponašaju na neprimeren način prema bilo kojoj velikoj sili, a time se ništa ne postiže“, rekao je Andjelković za agenciju Beta.\nOcenio je da predsednik Rusije tom izjavom „ni na jedan način nije ugrozio srpske interese“.\n„Putin nije rekao da podržava nezavisnost Kosova niti da je prihvata, nego da je Zapad srušio medjunarodno pravo time što je podržao deklaraciju o nezavisnosti lažne države Kosovo. Samim tim Rusija više neće da se drži onog dela medjunarodnog prava koji Zapad ne poštuje. Ništa nije rekao što direktno nas ugrožava, a to se interpretira na pogrešan način“, naveo je Andjelković.\nDodao je da mediji „često interpretiraju političke situacije na svoj način“.\n„Od 2014. godine kada je Krim ušao u sastav Rusije do afere sa navodnim ili stvarnim ruskim špijunom, a istih takvih kampanja je bilo i protiv Zapada“, kazao je Andjelković.\nOcenio je i da bi uvodjenje sankcija Rusiji bio loš potez, osim ako se Beograd ne dogovori sa Zapadom oko rešenja za Kosovo i Metohiju i za Republiku Srpsku.\n„Kada bismo dobili od Zapada povoljne aranžmane za Republiku Srpsku i za Kosovo, onda bismo mogli da gledamo da li nam se isplati ili ne da se distanciramo od Rusije, jer kad bi sada to uradili, mi bismo sebi ‘pucali u koleno’, jer bi izgubili i rusku podršku za odbranu Kosova i za očuvanje RS u Dejtonskom formatu. To bi dakle bile sankcije Srbiji, a ne Rusiji“, naveo je Andjelković.\nŽofre sa stranim investitorima o uticaju rata u Ukrajini na srpsku…


Zajedno u borbi protiv govora mržnje i za jačanje slobode govora Untitled Document\nZajedno u borbi protiv govora mržnje i za jačanje slobode govora\nNačelnik Ibrahim Hadžibajrić potpisao je danas sa direktoricom Vijeća za štampu i online medije Dženanom Burek Memorandum o saradnji na borbi protiv govora mržnje i jačanju slobode govora.\nVijeće za štampu osmislilo je kampanju kroz koju će zajedno sa javnim zvaničnicima raditi na promoviranju slobode mišljenja i izražavanja, slobode kritičke misli, argumentirane debate, te sprečavanju govora mržnje i drugih neprikladnih oblika javnih nastupa.\nNaime, Vijeće za štampu kao samoregulatorno tijelo za štampane i online medije, u prošloj godini zabilježilo je 915 žalbi na govor mržnje, od čega su se 684 odnosile na komentare sa govorom mržnje.\nKako je pojasnila direktorica Vijeća Dženana Burek, upravo ovi podaci bili su povod za pokretanje projekta u koji namjeravaju uključiti sve javne zvaničnike koji su spremni da zajedno sa Vijećem rade na zaustavljanju ove pojave. Javni zvaničnici se potpisivanjem memoranduma obavezuju da u svojim nastupima neće širiti govor mržnje, a što je u interesu kako njih samih, tako i šire društvene zajednice.\nNačelnik Hadžibajrić je odmah prihvatio saradnju i potpisao pomenuti memorandum ističući da je govor mržnje danas nažalost prisutan gotovo u svim segmentima društva, posebno u medijima i na društvenim mrežama, te da je obaveza svakog pojedinca da svojim djelovanjem i primjerom radi na njegovom suzbijanju.\nVijeća za štampu i online medije je samoregulacijsko tijelo za štampane i online medije osnovano s ciljem primijene samoregulatornog sistema u štampi i online medijima, slijedeći i poštujući Kodeks za štampu i online medije BiH u svakodnevnom novinarskom radu, štiteći javnost od neodgovornog i neetičkog medijskog izvještavanja, te kao oruđe za zaštitu slobode medija i profesionalnog izvještavanja.


Podrška turizmu početkom 2021. | TV KANAL 9 NOVI SAD\nNaslovna EMISIJE Podrška turizmu početkom 2021.\nPodrška turizmu početkom 2021.\nVIDEO K9: Vojvodina je bila posećena turistička destinacija tokom leta, a početkom naredne godine planirano je kreiranje novog seta mera i konkursa za turistički sektor, zaključak je današnjeg sastanka pokrajinskog sekretara za privredu i turizam i direktorke Turističke organizacije Vojvodine.\nTekuća godina je za mnoge privredne grane bila gotovo kobna, naročito za turistički sektor.\nVeliki broj turističkig agencija zatvorio je svoja vrata, a mnoštvo radnika zaposlenih u ovom sektoru usled smanjenog obima posla, dobilo je otkaz.\nVlasnici agencija, kao i zaposleni u ovom sektoru su u više navrata dobijali državnu pomoć, međutim, to očigledno nije dovoljno da bi i nastavili svoj rad.\nNezadovoljstvo radnika u turizmu ogleda se i u sve češćim protestima, a poslednji je organizovan 2. decembra isped Ministarstva finansija.\nPokrajinski sekretar za privredu i turizam dr Nenad Ivanišević i direktorka Turističke organizacije Vojvodine dr Nataša Pavlović razgovarali su o zajedničkom kreiranju mera i konkursa koje će sekeretarijat raspisati početkom sledeće godine.\nU Turističkoj organizaciji Vojvodine kažu da su tokom letnjih meseci zabeleženi pozitivni rezultati kada su u pitanju domaći turisti.\nNa dolazak turista, kaže Pavlović, značajno je uticalo subvencionisanje putem sistema vaučera koje je ministarstvo trgovine, turizma i telekomunikacija sprovelo.\nPrema rečima Ivaniševića, sekretarijat će krajem februara raspisati konkurs za zapošljavanje, samozapošljavanje, javne radove, kao podrška Pokrajinske vlade onima koji žele da započnu sopstveni biznis.\nPrethodni tekstPROSEFEST ove godine onlajn\nSledeći tekstPoslanici o budžetu za 2021.


Javni poziv organizacijama civilnog društva, udruženjima i medijima za predlaganje tema od javnog interesa - Media&Reform\nJavni poziv organizacijama civilnog društva, udruženjima i medijima za predlaganje tema od javnog interesa\nU skladu sa Zakonom o javnom informisanju i medijima i usvojenim Mehanizmom utvrđivanja javnog interesa u oblasti javnog informisanja, Gradska opština Pantelej u saradnji sa Media i reform centrom u Nišu upućuje poziv građanima sa svoje teritorije, građanskim i strukovnim udruženjima, nevladinim organizacijama odnosno svim organizacijama civilnog društva, da predlože teme od javnog interesa koje će biti predmet medijskih projekata u oblasti javnog informisanja.\nGrađani odnosno njihova udruženja učestvuju u izboru tema o kojima su zainteresovani da budu informisani putem lokalnih, regionalnih i centralnih medija slanjem svojih predloga na zvanične mejl adrese Gradske opštine Pantelej: pantelej@gmail.com i Media centra: info@mirc.rs zaključno sa 31. avgustom 2020. godine.\nNakon prikupljenih predloga na ovaj način, Gradska opština Pantelej, u saradnji sa Media i reform centrom u Nišu, organizovaće javnu raspravu sa predstavnicima zainteresovane javnosti, na kojoj će biti sumirani svi prispeli predlozi i definisane najvažnije teme u oblasti javnog informisanja za koje su žitelji Panteleja iskazali najveću zainteresovanost.\nKroz ovaj proces, predložene i odabrane teme biće sastavni deo predstojećeg konkursa za medijske projekte, koje će sufinansirati Gradska opština Pantelej u cilju unapređenja informisanja i potpunijeg obaveštavanja građana na svojoj teritoriji.\nJoš jednom pozivamo organizacije civilnog društva koje aktivno deluju u Nišu, kao i predstavnike medija, da se uključe u predlaganje tema o kojima javnost treba da bude informisana i da, neposrednim učešćem, kreiraju proces javnog informisanja u ovoj lokalnoj zajednici.\nO terminu javne rasprave koja će biti organizovana u skupštinskoj sali GO Pantelej bićete naknadno obavešteni.


Slično razmišljaju i zaposleni najpoznatijeg svetskog internet pretraživača (iako je Gugl i mnogo više od toga) koji su odlučili da istraže koje to kvalitete poseduje "savršeni" menadžer.\nOk, jasno ste vašim zaposlenima pojasnili šta se od njih očekuje i koji su njihovi individualni zadaci, međutim, prostora za napredak i razvijanje snažnije povezanosti s kompanijskim ciljevima još ima. Kako bi zaista razumeli i prihvatili našu korporacijsku kulturu, članove našeg tima moramo upoznati sa centralnom poslovnom vizijom kompanije. Pojasnite im kako se njihov rad uklapa u "veću sliku" i zašto je svaki pojedinac važan element u "mehanizmu".\nOva osobina posebno je važna za sve menadžere zaposlene u tehničkim zanimanjima (poput IT-a) gde je praktično znanje u najmanju ruku jednako važno kao i ono teoretsko. Jednostavno, ne smete dopustiti da posedujete manje informacija od ljudi kojima ste nadređeni. Naravno, od vas se ne očekuje da budete "sveznajuće" biće nesposobno da napravi grešku, već osoba koja autoritet gradi na bogatom znanju.


SSL sertifikati -\nSSL (Secure Sockets Layer) predstavlja sigurnosni protokol komunikacije na internetu koji funkcioniše po klijent-server modelu. Klijent je strana koja inicira sigurnu komunikaciju, dok server odgovara na zahtev klijenta. Svrha je da omogući šifrovanu komunikaciju direktno između korisnika i verifikovane lokacije, što prenos osetljivih informacija čini bezbednim, bez prisluškivanja, ometanja ili falsifikovanja. Najčešći primer korišćenja SSL protokola je https koji predstavlja sigurnu verziju http-a (secure http) i koristi se za uspostavu zaštićene veze sa nekim web serverom, najčešće za potrebe elektronskog plaćanja. U tom slučaju, web pretraživač predstavlja SSL klijenta, a web server, odnosno sajt kome se pristupa, je SSL server. Više informacija o SSL sertifikatima i čemu služe možete pročitati na našem blogu.\nU našoj ponudi se nalaze najpopularniji SSL sertifikati poput Thawte, Trustwave, VeriSign (Symantec) i GeoTrusta. Među njima se nalazi više tipova sertifikata koji se u osnovi razlikuju u sledećem:\nInstant sertifikati koji štite jedan domen ili poddomen koji nije rizičan za phishing ili prevaru te ne zahtevaju posebne provere i može biti izdat istog dana (npr. Thawte SSL123).\nFull organization validation sertifikati koji se koriste najčešće za zaštitu komunikacije između 2 servera. Prilikom izdavanja se proverava organizacija (klikom na sertifikat posetiocu se pojavljuje ime vaše organizacije i pokazuje mu da ste verifikovali identitet sajta) i izdaje za 2-3 poslovna dana.\nEV sertifikati (Extended Validation) koji podrazumevaju rigorozniju proveru kompanije pre izdavanja sertifikata (domain ownership confirmed, organization validated, plus additional verifications performed using validation criteria established by CA/Browser Forum), čime se krajnjem korisniku uliva veći nivo poverenja (nekada je bio poznat kao Green Address Bar), a postupak izdavanja može da traje i preko 10 dana.\nWildcard – zaštita više poddomena u okviru jednog top-level domena (npr *.domen.rs, ali se ne odnosi i na sam domen) čime se može značajno uštedeti ako je kompaniji potrebna nabavka više SSL sertifikata za poddomene. Ovaj sertifikat uglavnom ne podrazumeva posebne provere i izdaje se 2-3 poslovna dana.\nTokom porudžbine možete odmah uneti CSR (zahtev za sertifikaciju koju šalje podnosilac sertifikacionom telu radi dobijanja digitalnog identifikacionog sertifikata). CSR sadrži informacije koje će biti uključene u vaš sertifikat (i vidljive krajnjim korisnicima). Na primer:\nKod nabavki SSL sertifikata approver email ne može da bude bilo koja email adresa, već samo jedna od navedenih: admin, administrator, postmaster, hostmaster, webmaster, koja mora da budu definisana u okviru domena za koji se kupuje SSL sertifikat.\nUkoliko su vam potrebne dodatne informacije, pomoć prilikom generisanja CSR-a ili pak neki specifičan SSL sertifikat koji nije u našoj ponudi, javite nam se radi dogovora.\nPogledajte cene SSL sertifikata i izaberite odgovarajući po najpovoljnijim cenama


Vučić u Vlasotincu - JUGPRESS\nVučić u Vlasotincu\nPostavio: Jugpress 18 Oktobra, 2016\nPredsednik Vlade Aleksandar Vučić posetio je Tehničku školu u Vlasotincu u kojoj je svečano otvorena renovirana školska radionica u kojoj će se obavljati praktična nastava za učenike u profilu industrijski mehaničar.\nOvaj trogodišnji obrazovni profil razvijen je u okviru Nemačko-srpske razvojne saradnje kao deo projekta „Reforma srednjeg stručnog obrazovanja u Srbiji“ I na njemu je upisano trideset učenika.\nProjekat finansira nemačka Vlada, a sprovode Ministarstvo prosvete, nauke i tehnološkog razvoja RS i Nemačka organizacija za međunarodnu saradnju GIZ.\nOvaj obrazovni profil je upisan po modelu dualnog obrazovanja a učenicima I jjavnosti Srbije Vučić je poručio da će oni sigurno imati posao .\nOn je pozvao nekoliko učenika novootvorenog smera da mu se pridruže pred kamerama i poručio\n“njih čeka posao“.\n„Vi ste čuli kada smo pričaki da nama nedostaju ljudi vašeg profila. Nedostaju varioci, mehaničari, čak i vodoinstalateri i nećemo da uvozimo ljude, imamo ovoliko nezaposlenih”, rekao je Vučić.\nOn je dodao i da je „beskrajno zahvalan“ nemačkoj Vladi na pomoći u ovom projektu jer, kaže „mi sami to ne bismo mogli da sprovedemo”.\n„Učimo i polako, ali sigurno , naredujemo”, rekao je Vučić i poručii nemačkoj da ćemo je „za pedesetak godina dostići „.\nOn se posebno zahvalio i nemčkom GIZ-u uz ocenu da 100.000 evra, koliko su oni uložili u ovaj projekat, Srbija ne bi mogla sama da izdvoji.\nVučić je rekao I da Vlada trenutno ulaže u tri objekta u Vlasotincu i objasnio da se renoviraju škole i Dom zdravlja i da su ti radovi vredni 86 miliona dinara.\nNemački ambasador Aksel Ditman rekao je da u Srbiji ima ljudi sa kvalitetnim visokim obrazovanjem .\n“Ono što u Srbiji imamo su izuzetno dobro obučeni univerzitetski stručnjaci. U Srbiji postoje izuzetno dobro obučeni radnici i radnice”, rekao je Aksel..\n“ Ono na čemu ,zajedno sa Vladom Srbije radimo, a to je ujedino i fokus Vlade Srbije, je da se obrazuju izuzetni kvalifikovani stručnjaci”, dodao je on.\nAksel je objasnio da je u okviru te saradnje prošle godine je pokrenuta nemačko-srpska inicijativa za održivi rast i razvoj.\n“U Tehničkoj školi u Vlasotincu se sve to spaja i ovde vidimo svetao primer u oblasti dualnog obrazovanja I primer saradnje između Nemačke i Srbije, primer podrške privredi i pružanja perespektive mladim ljudima”, objasnio je Aksel.\nOn je objasnio da će trideset učenika I učenica prvu godinu školovanja provesti u Tehničkoj školi, a od druge će se obrazovati i u preduzeću i u školi, “što je itekako u interesu nemačkih preduzeća koja su ovde zastupljena, da zajednički otvaramo perspektive mladima”.\nNa profilu industrijski mehaničar u Tehničkoj školi ove godine se školuje 30 učenika, škola ima ukupno 495 đaka na pet smerova – mašinstvo, građevinarstvo, elektrotehnika, ekonomija i tekstil, a tekstilna kompanija zaposlila je sve maturante.\nOsnivanje novog profila podržale su kompanije “Elrad”, “Gruner”, “Mladost” i Livnica “Vitko”.\nArhive Odaberite mjesec April 2020 (170) Mart 2020 (671) Februar 2020 (454) Januar 2020 (434) Decembar 2019 (483) Novembar 2019 (479) Oktobar 2019 (519) Septembar 2019 (441) August 2019 (448) Juli 2019 (451) Juni 2019 (389) Maj 2019 (512) April 2019 (472) Mart 2019 (487) Februar 2019 (411) Januar 2019 (461) Decembar 2018 (485) Novembar 2018 (477) Oktobar 2018 (495) Septembar 2018 (455) August 2018 (521) Juli 2018 (495) Juni 2018 (475) Maj 2018 (491) April 2018 (435) Mart 2018 (457) Februar 2018 (376) Januar 2018 (498) Decembar 2017 (463) Novembar 2017 (399) Oktobar 2017 (407) Septembar 2017 (397) August 2017 (402) Juli 2017 (292) Juni 2017 (389) Maj 2017 (383) April 2017 (498) Mart 2017 (522) Februar 2017 (352) Januar 2017 (416) Decembar 2016 (467) Novembar 2016 (469) Oktobar 2016 (344) Septembar 2016 (310) August 2016 (271) Juli 2016 (318) Juni 2016 (330) Maj 2016 (315) April 2016 (420) Mart 2016 (340) Februar 2016 (287) Januar 2016 (282) Decembar 2015 (371) Novembar 2015 (332) Oktobar 2015 (358) Septembar 2015 (314) August 2015 (318) Juli 2015 (308) Juni 2015 (280) Maj 2015 (171)


Riker u Beogradu, Dačić nadomak većine\nZamenik pomoćnika državnog sekretara SAD Filip Riker dolazi na sastanak sa mandatarom za sastav vlade i predsednikom Socijalističke partije Srbije Ivicom Dačićem, danas u Palati Srbija u Beogradu.\nMandatar za sastav vlade Ivica Dačić izjavio je nakon sastanka sa liderom URS da postoji parlamentarna većina.\nMandatar za sastav vlade Ivica Dačić izjavio je nakon sastanka sa liderom Ujedinjenih regiona Srbije da postoji parlamentarna većina i da će sledeće nedelje biti izabran predsednik Skupštine. U medjuvremenu, u Beograd je doputovao i visoki američki zvaničnik Filip Riker.\nMandatar za sastav vlade Srbije, Ivica Dačić naveo je da su socijalisti, naprednjaci i Ujedinjeni regioni Srbije nadomak postizanja koalicionog sporazuma.\n“Danas sam razgovarao sa predsednikom URS Mladjanom dinkićem i njegovim saradnicima. Potpuno je jasno posle svih tih razgovora da postoji spremnost i da je postojanje parlamentarne većine u ovom trenutku politička realnost koju sada treba pretočiti u donošenje političke odluke.”\nDačić je dodao da će socijalisti, SNS i URS ubrzo finalizovati koalicioni sporazum koji će potpisati sve strane, a zatim bi sledeće nedelje trebalo da bude izabran predsednik parlamenta i potom - nova vlada.\nLider URS Mladjan Dinkić je najavio da će nova vlada odmah realizovati sve što je prethodna vlada dogovorila, a nije sprovela.\n"Jako je važno da će nova Vlada ubrzati put Srbije ka EU tako što će primeniti ono što je potpisala Tadićeva Vlada, a nije objavila ljudima u Srbiji i nije sprovela, zbog čega je izgubila dobar deo kredibiliteta u Briselu u šta sam se uverio prošle nedelje u direktnim razgovorima sa visokim predstavnicima EU", rekao je Dinkić.\nMandatar Ivica Dačić je, govoreći o Kosovu, i sam naveo da će buduća vlada sprovesti sve što je prethodna dogovorila sa Prištinom na pregovorima u Briselu. On je dodao da vlada ima obavezu da sprovede dogovoreno, ujedno vodeći računa o državnim interesima.\nU medjuvremenu, u Beograd je danas doputovao zamenik pomoćnika državnog sekretara SAD Filip Riker, koji je odmah otišao u sedišta URS gde su vodjeni pregovori o formiranju vlade. Dok je iz američke ambasade rečeno da će Riker boraviti u Beogradu do 5. jula u okviru redovnih poseta regionu, pojedini srpski mediji spekulišu da je pravi razlog Rikerove posete - američko lobiranje za veliku koaliciju naprednjaka i demokrata. Na pitanje da li očekuje da će mu Riker preneti stav da kao premijer nije “poželjan izbor” za Vašington, Ivica Dačić je istakao da neće vratiti mandat zato što “neko žali za velikom koalicijom.”\n“Ako se nečiji stav utvrdjuje prema tome da li sada nisam više u vladi sa Borisom Tadićem pa zbog toga nisam poželjan onda mislim da je neumesno na takav način razgovarati.. Ovo nije prvi put da se srećem sa Rikerom, čuo sam se sa njim više puta ovih nekoliko meseci telefonom, u najkritičnijim situacijama, i ja sam spreman da veoma odgovorno i ozbiljno razgovaram o tome šta nova vlada Srbije treba da čini potpuno odgovorno kao faktor mira, stabilnosti u regionu. Naravno o svim tim detaljima nema razloga da javnost u Srbiji ne bude obaveštena. Koliko sam shvatio vlada SAD nema nameru da se meša u sastavljanje vlade Republike Srbije, tako je bar zvanično objavljeno.”\nFilip Riker je danas u Beogradu razgovarao sa liderima URS-a Mladjanom Dinkićem, SNS-a Aleksandrom Vučićem, LDP-a Čedomirom Jovanovićem i a zatim i sa mandatarom, Ivicom Dačićem, ali posle sastanaka nije bilo izjava.\nIntenzivan politički dan u Beogradu obeležila je i izjava lidera Demokratske Stranke Borisa Tadića da neće podneti ostavku na funkciju predsednika DS-a, ali će kao demokratski političar pažljivo analizirati sopstvenu odgovornost.


UEFA kaznila Zenit zbog veličanja Ratka Mladića\nNa stadionu Zenita je postavljen transparent kojim je veličan osuđeni za ratne zločine, što je po UEFA-i rasističko ponašanje.\nEvropska nogometna asocijacija kaznila je ruski klub Zenit iz Sankt Peterburga zbog transparenta podrške komndantu Vojske Republike Srpske, generalu Ratku Mladiću, tokom utakmice protiv makedonskog Vardara u Rusiji prošlog mjeseca, prenose agencije.\nZenit je slavio sa 2:1 u Ligi Evrope protiv kluba iz Skoplja, a na transparentu je pisalo "Ratko Mladić – srpski heroj".\nDisciplinska komisija UEFA-e naredila je djelimično zatvaranje stadiona u Sankt Peterburgu, jer je Zenit proglašen krivim za "rasističko ponašanje" prema Članu 14. UEFA-inih disciplinskih pravila.\nPostupak protiv Zvezde i Partizana\nOva zabrana se odnosi na "cijeli sektor gdje je diskriminatorski transparent bio istaknut" tokom narednog meča u nekom od evropskih takmičenja.\nIz evropske kuće nogometa traže da ruski klub na istom mjestu na stadionu Krestovski postavi transparent "#EqualGame" (Jednaka igra) i logo UEFA-e.\nZenit, također, mora platiti globu od 10.000 eura.\nOvaj klub je osvojio prvo mjesto u svojoj grupi Lige Evrope i izborio plasman u šesnaestinu finala, koja je na programu početkom naredne godine.\nHaški tribunal je Mladića proglasio krivim za ratne zločine dan prije utakmice u Sankt Peterburgu i prvostepeno ga osudilo na doživotni zatvor zbog njegove uloge u masakrima i etničkom čišćenju tokom rata u Bosni i Hercegovini.\nU toku je i disciplinski postupak protiv beogradskih klubova Crvena zvezda i Partizan, također zbog veličanja Mladića u Ligi Evrope.\nPartizan je u glavnom gradu Srbije ugostio švicarski Young Boys, a navijači domaćeg kluba istakli su transparent "Nek' je tvojoj majci hvala".\nVeličanje osuđenog za ratne zločine\nZvezda je gostovala u Bjelorusiji kod BATE Borisova, a njene pristalice napravile su transparent "1.000 doživotnih da su ti dali, častan Srbin tebe slavi" te tokom utakmice skandirali ime Ratka Mladića.\nOvo nije prvi ispad ovog tipa klubova iz glavnog grada Srbije i oni bi mogli dobiti teže kazne od Zenita.\nI Zvezda i Partizan izborili su plasman u šesnaestinu finala Lige Evrope.


ADVOKATI SE DIGLI PROTIV SNS MAFIJE: 20. i 21. oktobra kreću u štrajk, obustava rada, NEKA VUČIĆ RADI ON JE NAJBOLJI STUDENT! - Naša Borba\nUpravni odbor Advokatske komore Srbije (AKS) doneo je odluku o dvodnevnoj obustavi rada svih advokata u Srbiji u znak protesta zbog stavova Građanskog odeljenja Vrhovnog kasacionog suda, koje smatra spornim, a koji se tiču naplate troškova obrade kredita. Prema ovoj odluci, advokati neće raditi u sredu 20. oktobra i četvrtak 21. oktobra, što će dovesti do odlaganja suđenja i drugih postupaka, javlja Tanjug.\nPomenuti stavovi su sporni za advokaturu, koja već mesec dana negoduje uz ulične proteste, tvrdeći da su ovi stavovi doneti u korist banaka, a na štetu građana, suprotno dosadašnjoj sudskoj praksi. Protesta je bilo i juče, kada se ispred sedišta Advokatske komore Srbije okupilo nekoliko desetina advokata.\nNa sednici UO AKS, koja je trajala četiri sata, odlučeno je i da se 6. novembra održi konferencija svih advokata u Srbiji kako bi se advokatura jedinstveno odredila prema pravnim stavovima Građanskog odeljenja VKS od 16. septembra, odnosno dopuni mišljenja u vezi s naplatom obrade troškova kredita i stavom u vezi s pravom banke da naplati klijentu premiju osiguranja kredita.\nIstog dana, nakon konferencije, održaće se sednica skupštine AKS na Pravnom fakultetu u Beogradu. AKS će prethodno od Kriznog štaba zatražiti odobrenje za održavanje konferencije advokata, kojih u Srbiji ima oko 11.000. Konferencija će biti održana ili u Kombank dvorani ili u Hali „Ranko Žeravica”, ukoliko se za to dobije odobrenje Kriznog štaba.\nPrethodni tekstAMBASADI SRBIJE STIGLE PRETEĆE PORUKE: Svakog posebno da ubijem bombom!\nSledeći tekstSNS BATINAŠ OTKAZAO POSLUŠNOST: Evo šta smo sve radili za vlast!


Rezovi - Kragujevac: Bez struje ulice u gradu i prigradu - Vesti iz Kragujevca i Šumadije - Pressek.rs\nKragujevac: Bez struje ulice u gradu i prigradu\nServis Ponedeljak, 8. jul 2019.\nElektrodistribucija Kragujevac najavljuje da će u utorak, 9. jula, bez struje biti nekoliko naselja u gradu i okolini.\nZbog radova na dalekovodnoj mreži, u vremenskom periodu od 13 do 16 sati, doći će do prekida u isporuci električne energije potrošačima u naseljima: Čumić Limovac - Bojnjača, Vučjak - kamenolom, Čumić - Kremenjača.\nZbog radova na dalekovodnoj mreži, od 9 do 12 sati, doći će do prekida u isporuci električne energije potrošačima u naseljima: Gornja Sabanta, Velika Sugubina, Donja Sabanta, Trmbas - Dečije odmaralište.\nZbog radova na dalekovodnoj mreži, od 9 do 11 sati, doći će do prekida u isporuci električne energije potrošačima u ulicama: Kazimira Veljkovića, Omladinskih brigada.\nZbog radova na trafostanici, od 10 do 12 sati, doći će do prekida u isporuci električne energije potrošačima u ulicama: Bulevar Kraljice Marije, Dr Ilije Kolovića, Kragujevačkog odreda, Kralja Aleksandra I Karađorđevića i Slobodana Perovića.\nZbog radova na seči rastinja ispod trase dalekovoda, od 9 do 10 sati, doći će do prekida u isporuci električne energije potrošačima u naselju Grošnica do Trešnjevaka, i to u ulicama: Dobroselica, Trešnjevak, Crkvina - Grošnica, Đure Zelića, Grošnica - Vodojaža, Gubavica, Gubavička, Milete Miletića, Milutina Milojevića, Oktobarskih žrtava, Stanimira Simovića, Dragoljuba Vučkovića, Markov potok, Todora Varjačića, Aleksandra Matovića, Trešnjevačka i Vodojaža.\nZbog radova, na trafostanici, od 9 do 11 sati, doći će do prekida u isporuci električne energije potrošačima u naselju Cerovac kod starog mlina.\nZbog radova na trafostanici, od 11 do 13 sati, doći će do prekida u isporuci električne energije potrošačima u naselju Petrovac - Vikend naselje.\nZbog radova na seči rastinja ispod NN mreže, od 9 do 10 doći će do prekida u isporuci električne energije potrošačima ulicama: Ilijina, Majdanska.\n· Ponedeljak, 8. jul 2019. Smederevo: Tridesetak ulica bez struje\n· Utorak, 9. jul 2019. Jutarnji presek: Dve saobraćajne nezgode


Sporazumi između BiH i RF – Ambasada BiH Moskva\nOsnovni dokumenti koji čine ugovorno-pravnu osnovu rusko-bosanskohercegovačkih odnosa:\n– Protokol o saradnji Ministarstva vanjskih poslova Ruske Federacije i Ministarstva vanjskih poslova Bosne i Hercegovine (potpisan u Moskvi 19.10.1999., s rokom važenja 3 godine i automatskim produženjem za period od 3 godine).\n– Sporazum potvrđen razmjenom nota između Vlade Ruske Federacije i Vijeća ministara Bosne i Hercegovine o inventarizaciji međudržavnih i međuvladinih sporazuma zaključenih između SFRJ (ili FNRJ) i SSSR u periodu od 1945. do 1991.godine (parafiran u Moskvi 29.01.2002., note razmijenjene 13.03.2002.).\n– Memorandum između Vlade Ruske Federacije i Vijeća ministara Bosne i Hercegovine, Vlade Republike Slovenije, Vlade Srbije i Crne Gore i Vlade Republike Hrvatske o regulisanju međusobnih finansijskih potraživanja vezanih za robnu razmjenu između bivših država SSSR i SFRJ (potpisan u Moskvi 17.09.2003.).\n– Sporazum o saradnji između Ministarstva unutrašnjih poslova Ruske Federacije i Ministarstva sigurnosti Bosne i Hercegovine (potpisan u Moskvi 8.09.2004.).\n– Sporazum između Vlade Ruske Federacije i Vijeća ministara Bosne i Hercegovine o formiranju Međuvladine rusko-bosanskohercegovačke komisije za trgovinu i ekonomsku saradnju (potpisan u Moskvi 8.09.2004., s rokom važenja 5 godina i automatskim produženjem za naredni petogodišnji period).\n– Sporazum između Vlade Ruske Federacije i Vijeća ministara Bosne i Hercegovine o međunarodnom drumskom saobraćaju (potpisan u Moskvi 8.09.2004.).\n– Sporazum između Vlade Ruske Federacije i Vijeća ministara Bosne i Hercegovine o trgovini i ekonomskoj saradnji (potpisan u Moskvi 8.09.2004., s rokom važenja 5 godina i automatskim produženjem za trogodišnji period).\n– Sporazum između Vlade Ruske Federacije i Vijeća ministara Bosne i Hercegovine o uslovima uzajamnih putovanja državljana Bosne i Hercegovine i Ruske Federacije (potpisan u Njujorku 24.09.2007., na snagu stupio 1.05.2008.).\n– Sporazum između Vlade Ruske Federacije i Vijeća ministara Bosne i Hercegovine o međunarodnom drumskom saobraćaju.\n– Sporazum između Vlade Ruske Federacije i Vijeća ministara Bosne i Hercegovine o vazdušnom saobraćaju (potpisan 2009.).\n– Protokol između Vlade Ruske Federacije i Vijeća ministara Bosne i Hercegovine o saradnji u oblasti kulture, nauke i obrazovanja.


ZLATAR TRAVEL: Projektom do edukacije za bolji turistički sadržaj\nDa je period korona virusa pogodio turistički sektor i otežao rad turističkih agencija, organizatora putovanja, potvrdila nam je vlasnica agencije Zlatar Travel, mada s obzirom da su domaći državljani bili zainteresovani za jednodnevne izlete, ne može se požaliti na rad u doba korone.\n"Kolege organizatori imali su najveći problem, ali mi na lokalu ne možemo da se žalimo. Nismo prošli loše iz razloga što su svi naši domaći turisti gravitirali ka nama, domaći turizam je ovog leta bio u ekspanziji", rekla je vlasnica agencije "Zlatar Travel", Katarina Vitorović.\nU okviru jednodnevnih izleta, oni koji nisu do sada videli dragulj planine, želeli su da ga i obiđu - meanre Uvca.\n"Kao i prethodnih sedam, osam godina, tako i ove godine turisti su želeli da posete Uvac, meandre, Specijalni rezervat prirode, kako kroz turističke ture brodićem, tako i kroz razne vidove pešačenja. Bilo je interesovanja i za okolne lokalitete, kulturne spomenike. Nisam imala priliku da organizujem grupne izlete, jer smo morali poštovati mere, tako da sam imala situaciju da me vrlo često unajme kao turističkog vodiča i u tom smislu sam imala posla", dodaje ona.\nProjektom do edukacije i novih sadržaja\nZbog daljeg razvoja turizma, Katarina je odlučila da konkuriše sa projektom, realizuje ideju, ali i probudi svest svojih sugrađana o stvaranju novih turističkih sadržaja, kao što su planinski biciklizam, ali i markirane planinske staze za šetnju koje, kako kaže, nedostaju našoj planini.\n"Mnogo ideja se izrodilo posredstvom ove situacije sa korona virusom i kreće realizacija projektnih ideja koje su se pojavile, tako da za cilj imamo da obogatimo sadržaj, baš zato što Zlatar nije samo Uvac i što treba da u okviru te projektne ideje i cele realizacije stoji edukacija za lokalno stanovništvo", objašnjava ona.\nKako saznajemo, za dalji napredak i jačanje potencijala, pored samostalnih ideja, projekata i novina na kojima će se raditi, bitna je i sinergija svih institucija koje će obogatiti generalnu turističku ponudu.


Kuburović na otvaranju Međunarodnog foruma o pravnoj saradnji - Politika - Dnevni list Danas\nPočetna » Politika » Kuburović na otvaranju Međunarodnog foruma o pravnoj saradnji\nKuburović na otvaranju Međunarodnog foruma o pravnoj saradnji\nDobro regulisan i razvijen pravni sistem, u skladu sa međunarodnim standardima neophodan je uslov za stvaranje povoljne ekonomske klime izjavila je ministarka pravde Nela Kuburović na otvaranju Međunarodnog foruma o pravnoj saradnji u okviru „Pojasa i puta“, koji se održava od 2. do 3. jula u Pekingu.\n0Piše: Danas Online 02. jula 2018. 09.45 Izmenjeno: 09.46\nMinistarka pravde je naglasila da je u okviru reforme pravosuđa velika pažnja posvećena unapređenju pravne sigurnosti, kvalitetu i efikasnosti pravde, čemu je znatno doprinelo uvođenje javnog beležništva u pravni sistem Srbije 2014. godine, navodi se u saopštenju.\nOna je ukazala da je 2016. godine, Javnobeležanička komora Srbije primljena u Međunarodnu uniju notara, čiji je član takođe i Kineska javnobeležnička unija.\n– U prethodnih nekoliko godina učinili smo važne korake na unapređenju efikasnosti pravosuđa kroz ubrzanje sudskih postupaka i smanjenje sudskih troškova, a naročito kroz upotrebu modernih IKT sistema i alternativnog rešavanja sporova, naglasila je ministarka Kuburović.\nKuburović je istakla da je kao poseban deo unapređenja efikasnosti prepoznata medijacija, koja je često najbolje rešenje za privredne subjekte, jer omogućava fleksibilnost i neformalnost, poverljivost, štedi vreme i novac i daje spektar mogućih rešenja za rešavanje spora.\n– Uložili smo veliki napor da podignemo svest o medijaciji, unapredimo veštine medijatora i podstaknemo sudove i Državno pravobranilaštvo da koriste alternativno rešavanje sporova u cilju povećanja efikasnosti i efektivnosti pravosuđa, kao i optimizacije resursa, istakla je Kuburović navodi se u sapštenju.\nPrema njenim rečima, Ministarstvo pravde u Srbiji daje jaku podršku medijaciji, jer je takav način rešavanja sporova brz, jeftiniji i sprovodi se u dobroj very uz očuvanje prijateljskih i partnerskih odnosa.\n– Prepoznajemo napore koje je preduzela Međunarodna akademija za pojas i put, predloživši “Plavu knjigu alternativnih načina rešavanja sporova”, koja ukazuje na prednosti medijacije i istovremeno stavlja akcenat na kulturne razlike strana u sporu, transparentnost postupka i uvažavanje interesa ugovornih strana, istakla je Kuburović.\nOna je dodala da je nesporno da medijaciji treba dati prednost u odnosu na sudski postupak, i da će se u narednom periodu posebna pažnju posvetiti međunarodnom usaglašavanju sistema medijacije, uzimajući u obzir različite kulture, tradicije, pravne i političke sisteme, a posebno privrednu saradnju.\nUkazala je da s obzirom na to da Inicijativa “Pojas i put” podrazumeva široku i intenzivnu međudržavnu i privrednu saradnju, da su sporovi neizbežni i da način, na koji se države nose sa tim sporovima, pravi razliku i postavlja temelj buduće uspešne saradnje.\n– Arbitraža ima mnoge prednosti kao način formalnog rešavanja sporova između privrednih subjekata, kao što su fleksibilnost, poverljivost i mogućnost prinudnog izvršenja, rekla je ministarka.\nGovoreći o međunarodnoj pravnoj saradnji u krivičnoj i građanskoj oblasti između Republike Srbije i Narodne Republike Kine, ministarka Kuburović je ukazala da se ta saradnja odvija po osnovu određenih konvencija Ujedinjenih nacija i njenih organizacija.\n– Republika Srbija predložila je kineskoj strani četiri sporazuma u oblasti pravosudne saradnje, čijim potpisivanjem ćemo upotpuniti postojeću prazninu i učvrstiti pravni položaj, a samim tim i pravnu sigurnost kineskih kompanija koje posluju na teritoriji Srbije, kao i položaj građana i zaštitu njihovih prava u obe zemlje, naglasila je Kuburović.\nU saopštenju se navodi, da je ministarka pravde podsetila da su partnerski odnosi nekada Jugoslavije, a danas Republike Srbije i NR Kine, od uspostavljanja strateškog partnerstva 2009. godine, značajno ojačani brojnim posetama na najvišem nivou. Ona je istakla da su ti odnosi, posebno nakon posete predsednika Kine Si Đinpinga 2016. godine Srbiji, podignuti na novi nivo sveobuhvatnog strateškog partnerstva. „Možemo slobodno da kažemo da imamo čelično prijateljstvo“, naglasila je Kuburović.\nKuburović je istakla da Srbija podržava inicijativu „Pojas i put“, koju je pokrenuo predsednik NR Kine Si Đinping i da je potvrda tome i učešće predsednika Srbije Aleksandra Vučića na 1. međunarodnom forumu o saradnji u okviru te inicijative.\n– Mehanizam saradnje Kine i zemalja Centralne i Istočne Evrope koji je postao integralni deo inicijative „Pojas i put“ predstavlja važan forum na kome i naša država sa zadovoljstvom uzima učešće“, istakla je ministarka i dodala da je Treći samit Kina – CIEZ, održan u decembru 2014. godine u Beogradu, kao jedan od rezultata imao dokument pod nazivom „Beogradske smernice“, koji je definisao buduće pravce saradnje.\nOna je navela da se ekonomska saradnja dve zemlje uspešno razvija u svim oblastima i da je NR Kina najveći ekonomski i najvažniji finansijski partner Srbije u Aziji, i da su direktne kineske investicije u usponu.\nMinistarka pravde je rekla da je u Srbiji otvorena fabrika Johnson Electric, svetski lider u oblasti elektromotora, zatim fabrika prediva od strane kompanije Eurofiber, a tu je i izgradnja pogona kineske kompanije „Mei Ta“ za proizvodnju delova motora automobila itd.\n– Naročito ističem primer „Železare Smederevo“ koju je kupila Hesteel Group Co i Srpsko-kineski industrijski park u okolini Beograda, ali i pripreme za otvaranje fabrike električnih automobila i fabrike auto-guma, rekla je Kuburović.\nKuburović je ukazala da kineska strana učestvuje u realizaciji brojnih značajnih putnih i energetskih infrastrukturnih projekata i da je od najveće važnosti uspešna realizacija modernizacije pruge Beograd-Budimpešta.\n– Srbija je po broju ugovorenih i realizovanih infrastrukturnih projekata sa Kinom, kao i kroz mehanizam saradnje Kina – CIEZ na prvom mestu, kada se radi o zemljama regiona Centralne i Istočne Evrope, naglasila je ministarka Kuburović.\nKada je reč o oblasti energetike i rudarstva, ministarka je rekla da je od velikog značaja realizacija paket projekta „Termoelektrana Kostolac-B projekti“, koja podrazumeva revitalizaciju postojećih energetskih blokova i izgradnju postrojenja za osumporavanje, izgradnju pristaništa na Dunavu i železničke infrastrukture.\n„Između RS i NR Kine, nakon stupanja na snagu Sporazuma o ukidanju viza iz 2017. godine, značajno je povećan broj turističkih poseta. Direktna avio-linija Beograd-Peking od septembra 2017. godine dodatno je uticala na povećanje poseta“, rekla je Kuburović i dodala da je i saradnja u oblasti kulture, prosvete, nauke, tehnologije, takođe, u usponu, uz niz uspešno reazlizovanih projekata.\n– Potpisan je Program saradnje u kulturi za 2017-2020. godinu, a tokom posete predsednika Vlade NR Kine Lija 2014. godine, potpisan je i Sporazum o osnivanju kulturnih centara, čija realizacija je u toku, navela je ministarka.\nOna je dodala da će prva međunarodna izložba u Narodnom muzeju u Beogradu, koji je nedavno otvoren posle decenijske rekonstrukcije, biti posvećena kineskoj kulturi.\nNa kraju, ministarka Kuburović još jednom se zahvalila na principijelnom stavu Kine po pitanju Kosova i Metohije i zalaganju za postizanje rešenja putem dijaloga, uz puno poštovanje suvereniteta i teritorijalnog integriteta Republike Srbije, navodi se u saopštenju.\nforum, nela kuburovic, peking, pojas i putBeograd


ARAPSKE ZEMLJE NAJAVILE NOVE MERE PROTIV KATARA: Reks Tilerson dolazi u Kuvajt da posreduje rešavanju krize\nAmerički državni sekretar Reks Tilerson iduće nedelje će posetiti Kuvajt u nastojanju da nađe rešenje za krizu oko Katara koja preti da destabilizuje zalivski region\nObjavljeno: 07.07.2017. 11:08h\nFoto: Katarski šef diplomatije Šeik Mohamed bin Abdulrahman al Tani i američki državni sekretar Reks Tilerson; Autor: EPA\nU saopštenju se dodaje da će sve "potrebne političke, ekonomske i pravne mere protiv Katara biti preduzete na odgovarajući način i u odgovarajuće vreme da se sačuvaju prava, bezbednost i stabilnost" te četiri zemlje.\nŽRTVE TRAŽE MEĐUNARODNU POMOĆ: Zaustavite mučenje u emiratskim zatvorima! https://t.co/t1YBC77xeD pic.twitter.com/E6K9Hoel4S\n— Newsweek Srbija (@NewsweekRs) July 6, 2017\nOne su 22. juna postavile Kataru 13 zahteva, među kojima su zatvaranje medijske kuće Al Džazira, prekid odnosa s Iranom i zatvaranje turske vojne baze u Kataru. Dat mu je rok od deset dana da ih ispuni ako želi da mu budu ukinute diplomatske i ekonomske sankcije. Kasnije su arapske zemlje produžile rok za još dva dana na zahtev Kuvajta, koji je posrednik u krizi.\nKatarski minsitar spoljnih poslova je u utorak ocenio zahteve svojih suseda kao nerealne i neprihvatljive, a emirat je preko posrednika Kuvajta poslao zvanični odgovor u tom smislu na njihove zahteve. Posle sastanka u Kairu u sredu, Rijad i njegovi saveznici izrazili su žaljenje zbog "negativnog odgovora" Dohe.\nU današnjem saopštenju te četiri zemlje navode da njihova ponuda za pregovore s Dohom je sada nevažeća, ocenivši da je vlada Katara odbacila sve diplomatske napore za rešenje krize.\nAmerički državni sekretar Reks Tilerson iduće nedelje će posetiti Kuvajt u nastojanju da nađe rešenje za krizu oko Katara koja preti da destabilizuje zalivski region.\nTilerson će posetiti Kuvajt u ponedeljak, posle poseta Ukrajini i Turskoj, rekla je portparolka Stejt departmenta Heder Nauert. On treba da se sastane s kuvajtskim zvaničnicima koji su pokušavali da posreduju u krizi oko Katara, ali ostaje otvorena i mogućnost da će putovati između susednih zemalja u pokušaju da izdejstvuje rešenje.\nSAD su podržavale napore Kuvajta da posreduje između Katara i zalivskih zemalja ali Tilersonov put predstavlja novi nivo američkog uključenja u rešavanje te krize. Juče su SAD upozorile da je kriza oko Katara u ćorsokaku i da ne izgleda da će se brzo rešiti, da bi mogla da se oduži mesecima i čak zaoštri.\nAmerički ministar odbrane Džim Matis ponovio je juče značaj strateškog partnerstva između SAD i Katara, saopštio je Pentagon. Matis, koji je razgovarao sa svojim katarskim kolegom Kalidom al Atijahom, govorio je o tekućim operacijama protiv Islamske države, navodi se u saopštenju i dodaje da su Matis i Atijah potvrdili angažovanje da nastave saradnju između njihove dve zemlje i prodube strateško partnerstvo.\nMatis je takođe rekao da je važno da se ublaže tenzije između Katara i njegovih zalivskih suseda, na čelu sa Saudijskom Arabijom, da bi svi partneri u regionu mogli da se koncnetrišu na zajedničke projekte.\nU Kataru se nalazi komandni centar odakle kreću vazdušni napadi međunarodne koalicije predvođene SAD protiv Islamske države u Iraku i u Siriji.\nU Kataru se osim turske vojne baze, čije zatvaranje traže Saudijska Arabija i njeni saveznici, nalazi i velika američka vazduhoplovna baza Udeid, u kojoj je stacionirano oko 10.000 američkih vojnika.\nTagovi IranBliski istokPersijski zalivTerorizamSankcijeKrizaEgipatBahreinUAEUjedinjeni Arapski EmiratiSaudijska ArabijaKatarKuvajtReks TilersonSADAmerika


AKV održala tribinu o aktuelnostima iz prava konkurencije\nAdvokatska Komora Vojvodine održala tribinu o aktuelnostima iz prava konkurencije\nPod okriljem Advokatske Komore Vojvodine („AKV”), u Novom Sadu, 23. maja 2018. godine, je održana tribina na temu „Postupci pred Komisijom za zaštitu konkurencije u svetlu postojeće prakse i novog Zakona o opštem upravnom postupku“. Predavanje o ovoj vrlo složenoj i aktuelnoj temi držali su Milica Subotić, advokat specijalizovan za pitanja zaštite konkurencije, Isidora Nikolić Savin, advokat specijalizovana za građansko i privredno pravo EU i Bogdan Gecić, partner u advokatskoj kancelariji Gecić, specijalizovan za zaštitu konkurencije/državnu pomoć i pravo EU.\nIsidore Nikolić Savin, kao moderator, vodila je diskusiju prilikom razmatranja nekoliko tema, kao što su: pregled postupaka pred Komisijom za zaštitu konkurencije („Komisija”), široka ovlašćenja Komisije koja omogućavaju da u jednom organu budu spojena istražna i funkcija odlučivanja, potencijalne posledice takvih ovlašćenja na nacionalnom tržištu i moguće posledice u svetlu primene novog Zakona o opštem upravnom postupku („Zakon”).\nNajveći deo diskusije imao je za temu široka ovlašćenja Komisije koja su joj data Zakonom o zaštiti konkurencije, sa posebnim osvrtom na nenajavljene uviđaje i zahteve za dostavljanje informacija (čak i onih kojima stranka može sebe inkriminisati). Učesnici diskusije uspeli su da podignu svest o ovim bitnim pitanjima i da naglase ključni značaj bolje zaštite prava stranaka u postupku pred Komisijom.\nDodatno, govornici su ukazali i na postupak koji je Komisija pokrenula protiv Advokatske Komore Srbije („AKS”), kao i na moguće posledice istog po sve advokate u Srbiji. U vezi sa tim, nakon četvorogodišnjeg postupka, 24. maja 2018. godine, Komisija je donela odluku da obustavi postupak protiv AKS jer nema uslova za dalje vođenje postupka (link).\nNa kraju, prisutni su istakli da su predavači uspeli da, kompleksna pitanja prava konkurencije, približe i objasne na jednostavan način, tako da su i advokati i pripravnici koji se inače ne bave pravom konkurencije imali priliku da prošire svoje znanje o ovoj oblasti, kao i da se upoznaju sa svim njenim aktuelnostima.\nThe Lawyer Awards 2020: Gecić law ponovo među evropskom elitom za pravo konkurencije\nGlavne high-tech kompanije u Srbiji igraju izvan zakona kada je u pitanju zaštita podataka o ličnosti?\nDigitalni evro u Srbiji\nMontenegro Airlines: Nova „brodogradilišta“?\nNezavisnost i nepristrasnost veštaka u arbitražnom i sudskom postupku


Istorijski napredak: Bionička ruka koja oseća - SandzakHaber.Net , Sandžačke Internet Novine !\nNaslovna Zabava Zanimljivosti Istorijski napredak: Bionička ruka koja oseća\nIstorijski napredak: Bionička ruka koja oseća\nOd HaberNews - 6. Februara 2014. 0 70 Podeli na Fejsbuku\ntweet Napredak u tehnologiji izrade prostetike postao je očigledan, naročito za jednog Danca, koji je po prvi put zaista osetio predmet pod bioničkom rukom.\nRuka ima senzore koji se vezuju direktno za nerve nadlaktice Denisa Aba, čija je leva ruka razneta u nezgodi sa vatrometom pre devet godina.\nTokom više meseci testiranja, Abo koji je u nekim delovima testiranja imao povez na očima, mogao je da oseti različite predmete u bioničkoj šaci i odredi njihovu veličinu. On kaže da je ruka “fantastična”.\nMogućnost slanja čulnih opažaja u mozak je izuzetan napredak u ovoj oblasti, kažu stručnjaci.\n“Tehnologija će omogućiti korisnicima da znaju koliko čvrsto stežu predmet, što je ključno za rukovanje krhkim objektima”, kaže stručnjak za bioinženjering za BBC.\nMnoga istraživanja nove bioničke ruke tek slede i verovatno će tek za nekoliko godina postati široko dostupna.\nZbog bezbednosti, Abo je morao da se podvrgne drugoj operaciji, kojom su mu senzori uklonjeni, nakon što je istekao rok testiranja od mesec dana.\ntweet Prethodni tekstU SAD 600.000 ljudi bez struje, otkazani letoviSledeći tekstEU zabrinuo “potpuni zastoj” u BiH HaberNews\tPOVEZANE OBJAVEVIŠE OD AUTORA\nIstaknuto Još 12 dana do Lovefesta i pet stvari koje morate da znate Istaknuto TRAVIO: Odmor u blizini antičkog lokaliteta SIDE – Roma Beach Resort & Spa Zdrav život Zašto ne treba da jedete hranu na koju je sletela muva POSTAVI ODGOVOR Odustani od odgovora\tPlease enter your comment!


Predstavnički dom odbio da skrati policijski čas u FBiH - Zvornicki.ba\nPredstavnički dom odbio da skrati policijski čas u FBiH\nPredstavnički dom Federalnog parlamenta nije odobrio na današnjoj sjednici prijedlog poslanika Nihada Čolpe da policijski čas u Federaciji Bosne i Hercegovine ubuduće traje od 23 sata umjesto od 21 sat, kako je sad na snazi.\nOdobren je i zahtjev Odbora da Federalna vlada naredi kantonima s incidencom obolijevanja od virusa korona većom od federalne da ustanove restriktivnije epidemiološke mjera od sadašnjih, kao i da Vlada izvještava Predstavnički dom redovno, a najmanje jednom sedmično, o stanju nabavke vakcina i vakcinisanju stanovnika Federacije.\nPrihvaćen je takođe zahtjev Odbora za zdravstvo da Predstavnički dom inicira Savjetu ministara Bosne i Hercegovine uvođenje obaveznog negativnog PCR testa za one koji ulaze u BiH preko državne granice ili potvrde o preležanom COVID-u ili, pak, potvrde o obavljenoj dvostrukoj vakcinaciji.\nPoslanica Faika Mujanović Glamočanin predložila je na ovoj sjednici, a poslanici takođe odobrili većinom glasova, da Vlada i Krizni štab Federalnog ministarstva zdravstva podnesu Parlamentu izvještaj o donacijama u medicinskoj opremi u Federaciji, kao i u sredstvima za borbu protiv virusa korona, pristiglim od početka pandemije do kraja prošle godine.\nVećinom glasova je odobren i prijedlog Kluba nezavisnih poslanika da Vlada dostavi izvještaj o broju respiratora u javnim zdravstvenim ustanovama FBiH te o broju novouposlenog osoblja za potrebe borbe protiv koronavirusa, kao i o medicinskoj opremi nabavljenoj u tom cilju u ovim ustanovama.\nDanašnja, 21. redovna sjednica Predstavničkog doma, završena je nakon navedenih odluka a donesene su u okviru tačke dnevnog reda koja se odnosila na ranije ustanovljenu praksu redovnog periodičnog informisanja Predstavničkog doma o epidemiološkoj situaciji u Federaciji BiH.\nNa podnošenje takvih redovnih izvještaja obavezana je Federalna vlada prema čijoj je današnjoj predočenoj informaciji koja se tiče situacije na dan 5. aprila, epidemiološka slika u Federaciji BiH i dalje vrlo ozbiljna.


Završetak prve deonice auto-puta Beograd-Sarajevo do kraja 2022. - 100 Najvećih u Srbiji\nPrva deonica auto-puta Beograd-Sarajevo, od Sremske Rače do Kuzmina, trebalo bi da bude završena do kraja sledeće godine, a u okviru izgradnje tog auto-puta gradi se i novi most na Savi u Sremskoj Rači, ukupne dužine 1310 metara.\nAuto-put Beograd-Sarajevo prvi je auto-put koji će direktno povezati Srbiju i BiH, a spada u jedan od najvećih infrastrukturnih projekata u okviru programa “Srbija 2025”, navodi se u saopštenju Ministarstva građevinarstva, saobraćaja i infrastrukture. Podseća se da je Srbija prošle godine krenula u izgradnju prve deonice, od Sremske Rače do Kuzmina, u dužini od 18 kilometara i dodaje da je vrednost investicije 220 miliona evra.\nU okviru izgradnje ovog auto-puta u toku je i izgradnja novog mosta na Savi u Sremskoj Rači, ukupne dužine 1310 metara.\n“Most se sastoji od prilaznih betonskih konstrukcija na levoj i desnoj obali Save, dužine 530 metara i 450 metara i čelične konstrukcije nad rekom dužine 330 metara”, navodi se u saopštenju.\nDodaje se da radove na deonici Kuzmin-Sremska Rača, u okviru izgradnje auto-puta Beograd-Sarajevo, izvodi turska firma Tasyapi, koja je nedavno dala obećanje da će radove završiti do kraja 2022. godine.


Nova Varoš: Više novca za putnu infrastrukturu - PPmedia\nNova Varoš: Više novca za putnu infrastrukturu\nPosted on\t20 августа, 2019 12:53 pm by adminpp033\nNova Varoš – Na sednici novovaroškog lokalnog parlamenta izneti su razlozi o donošenju, drugog po redu, rebalansa budžeta. Šef odeljenja za budžet i finasije Mirjana Ćirović kaže da se pravni osnov za donošenje rebalansa nalazi u članu 63. Zakona o budžetskom sistemu.\nViše novca za putnu infrastrukturu, foto:A.Rovčanin\n„Predloženim drugim rebalansom budžet za 2019. nije mnogo izmenjen. Raspoređeno je preostala neutrošena sredstva iz naredne godinu u iznosu od 13,4 miliona dinara i uvećan je kapitalni transfer od drugih nivoa vlasti u korist nivoa opštine za 23,4 miliona za sredstva koja smo dobili od Ministarstva za zaštitu životne sredine. Na rashodnoj strani izmenjene su pozicije kod lokalnog ekonomskog razvoja subvencije za podršku i razvoj ženskog i omladinskog preduzetništva, gde je smanjeno 500.000 i usmereno na subvencije za poljoprivredu. Na poziciji koja je predviđena aktivnosti upravljanja otpadom za Regionalni centar iznos koji je ranije bio pet miliona uvećan je za 23,4 miliona od sredstava koje su dobijena za izradu projektne dokumntacije od Ministarstva za zaštitu životne sredine. Preneta su neutrošena sredstva od prethodne godine od 13,4 miliona i raspoređena su na izgradnju puteva”, rekla je Ćirović.\nPredsednik Opštine Nova Varoš Radosav Vasiljević istakao je da su se u koaliciji u kojoj funkcionišu dogovorili da neraspoređena sredstva iskoriste za pomoć građana.\n„Pošto smo imali 13 miliona i par stotina hiljade dinara neraspoređenih sredstava a želeći da izađemo u suret našim sugrađanima, novac ćemo usmeriti na modernizaciju puteva, nekom novom javnom nabavkom koju ćemo raspisati. Ranije to nismo mogli da uradimo jer nam je bio potreban ovaj rebalans, sada možemo da uradimo još pet do šest putnih pravaca u dužini od 500 metara, radi će se Draglica, prema Vranešima jedan put u Bistrici i još neki koji nisu obuhvaćeni onim tenderom od pre par dana i na kojima Putevi Zlatar već intezivno rade. Po prethodnom tenderu sve putne pravce je dobilo ovo novovaroško preduzeće”, istakao je Vasiljević.\nОзнаке: Nova Varoš, skupština Nova Varoš, vesti nova varoš


Prava istina izlazi na vidjelo, nemoguće je od nje pobjeći: Prije 12 godina potrošačka korpa u BiH bila jeftinija za 641 KM! A tek plate...\nSada, prosječna plata prema Agenciji za statistiku iznosi 969 KM, dok je prema podacima Saveza sindikata BiH potrošačka korpa iznosila 2.044,23 KM\nKomentar je dao ekonomista Faruk Hadžić.\n“Evidentno je, kaže, da troškovi života svakodnevno rastu, a više je razloga za tako nešto od povećanja poreskih opterećenja, koja se onda lančano prenose i na cijene raznih proizvoda i usluga, pa do rasta energenata i sirovina”.\n“To samo po sebi i ne bi bilo problem da u istom ili većem obimu rastu plate. One, pojašnjava naš sagovornik, nominalno rastu u nekom omjeru, tako da radnici i građani imaju iluziju rasta plata, ali realno su plate manje, zbog mnogo većih troškova života”.\nNajbolji primjer su, ističe Hadžić, akcize koje su povećane prije četiri godine: “Akcize su imale efekt kao da je stopa PDV-a povećana za 1%. Njihovo povećanje je dovelo do rasta cijena goriva, prevoza, pa i grijanja, a u drugoj fazi hrane i poljoprivrednih proizvoda.\nPoslodavci opterećeni visokim poreskim opterećenjima i iseljavanjem radne snage ne mogu preko neke granice povećati plate, tako da smo faktički zakovani kada je u pitanju značajnije povećanje plata radnika. Zbog toga dosta ljudi i napušta državu, jer ne mogu sa ovim platama, a rastućim troškovima života pokriti osnovne troškove. Onda se dešava da gotovo cjelokupnu platu radnik u BiH potroši na hranu, za razliku od radnika u Njemačkoj ili nekoj drugoj zemlji, gdje se za platu odvaja mnogo manji dio”, zaključio je Hadžić.\nAgencija za statistiku BiHEurostatFaruk HadžićPotrošačka korpa\nPrevious article Turska se oglasila o incidentu o kojem bruji Evropska unija: “Niste pravedni, nismo željeli poniziti liderku EU”\nNext article Zanimljiva čestitka iz Turske za novu gradonačelnicu Sarajeva


Beograd prihvatio oštre kreditne uslove MMF-a\nIzvor: Southeast European Times, 01.Apr.2009, 04:37\nSrpska vlada prihvatila je kredit MMF-a šest puta veći od onog koji je dobila u januaru. Međutim, ona tek treba da uvede bolno povećanje poreza i smanji budžet.\nGeorgi Mitev-Šantek za Southeast European Times iz Beograda -- 31/03/09\nRapidno pogoršanje ekonomske situacije podstaklo je Beograd u utorak (26. mart) da pristane na kredit MMF-a u iznosu od 3 milijarde evra. Dvadesetsedmomesečni kredit zameniće stend-baj kredit od 520 miliona >> Pročitaj celu vest na sajtu Southeast European Times << evra koji je Srbija dobila u januaru. Kredit će doći sa velikom cenom po građane: vlada mora da podigne poreze i smanji politički popularne troškove.\nSrbija se tako pridružuje Mađarskoj, Letoniji, Belorusiji, Rumuniji i Ukrajini u prihvatanju hitne finansijske pomoći od fonda. Bosna i Hercegovina saopštila je da i ona počinje razgovore na istu temu. Paket za Srbiju sada čeka odobrenje izvršnog odbora MMF-a u maju.\nBeograd se priprema da u zamenu za pomoć donese politički bolne odluke. Uslovi kredita uključuju smanjenje vladine potrošnje za milijardu evra, što je 3 odsto BDP-a. Budžetsko smanjenje uključivaće zamrzavanje plata zaposlenih u javnom sektoru koji čine četvrtinu ukupne radne snage u zemlji.\nVlada takođe planira da uvede dopunski porez od 6 odsto na sva primanja i penzije koje premašuju 125 evra mesečno, pored već postojećeg poreza na primanja od 12 odsto. Ona je prvobitno planirala da "iscedi bogate", ali je ministarstvo finansija shvatilo da broj bogatih nije tako veliki koliko se nadalo. Na kraju je odlučeno da dopunski porez plaćaju svi oni čija su primanja za jednu trećinu ili više iznad prosečnih primanja.\nMeđutim, sindikati prete demonstracijama ako Beograd sprovede povećanje poreza, primoravajući vladu da razmotri smanjenje broja poreskih obveznika koji će biti pogođeni novom merom.\nZvaničnici deluju tmurno, ali su se pomirili sa teškoćama koje predstoje. "Što brže prihvatimo da je kriza tu brže ćemo se oporaviti", izjavila je ministarka finansija Dijana Dragutinović. "Ove mere su teške za Srbiju, ali apsolutno neophodne za kredibilitet [pomoći]", objasnio je Albert Jeger, šef misije MMF-a u Srbiji.\nNeki eksperti dovode u pitanje mogućnosti vladine strategije, predviđajući da će poslodavci smanjiti plate ili plaćati zaposlene na crno da bi smanjili plaćanje poreza. Vladimir Gligorov iz Međunarodnog instituta za ekonomske studije u Beču izjavio je da je Beograd trebalo da traži 5 milijardi evra, a ne 3 milijarde evra.\nMeđutim, Srbija zaista nije imala izbor nego da uzme visoko uslovljenu pomoć MMF-a. Zemlja koja je 2008. godine imala rast BDP-a od 7 odsto i predviđeni rast od 3,5 odsto u 2009. godini, možda će umesto toga proći kroz smanjenje BDP-a za 2 procenta 2009. godine i nulti rast u 2010. godini, predviđa Jeger.\nKredit ima još jedan cilj pored pomoći oslabljenoj državnoj blagajni: da se očuva poverenje stranih banaka u svoje filijale u zemlji.\nTo je očigledno uspelo. Predstavnici deset stranih banaka složili su u petak u Beču da će održati sadašnji nivo prisustva u Srbiji. Naglo povlačenje kapitala tih banaka moglo bi da zaustavi ekonomiju zemlje.\n15:48: Crnogorska Agencija: Vazdušna plovidba nije ugrožena\n15:48: Otkriven spomenik Nikolaju Krasnovu u Beogradu\n15:47: Propisani najviši iznosi komunalnih taksi - veći do 60 dinara\n15:47: Noć knjige – 13. decembra od 17 sati do ponoći!\n15:47: Ivić: Ne verujem da će zakoni bilo šta promeniti u izbornim u...\n15:46: Sonja Pavlović o dnevnom redu Skupštine: Političke izmene zako...\n15:45: Maslaku ekipno srebro na Balkanskom prvenstvu za juniore\n15:45: "BORIO SE ISKLJUČIVO PROTIV SRBIJE" Haradinajev brat je ubijen 2...\n15:44: Raspored sahrana za utorak, 10. decembar\n15:43: ISPLIVAO DOSIJE TUĐMAN! Hiljadu strana beleški tajnih službi o...\n15:43: Direktorat poslao inspekciju u Agenciju za kontrolu letenja\n01.Apr.2009: Southeast European Times


Obe selekcije su igrale promenljivo, pa se pretpostavlja da je forma tempirana pred najvažnije duele. Naša selekcija je imala taj luksuz da ima dan više za oporavak i za pripremu, ali su Južnoamerikanci poslednji meč treće faze igrali u krajnje kombinovanom sastavu ne bi li odmorili vodeće igrače.\nSelektor Nikola Grbić u razgovoru sa pulenima\nIstakao je da su preostale reprezentacije na turniru izjednačene, ali je posebno istakao jedan kvalitet "karioka".\n"Sve te svetske reprezentacije imaju sve te elemente, pokriveni su na svim poljima. E sad, i oni imaju tu energiju koja je potrebna za ovakva takmičenja, da bi se osvajale medalje. To bih izdvojio, to je njihov pokretač. To su sproveli u delo i pre dva dana, kada su gubili protiv Rusije 2:0 i na kraju pobedili. To je i dalje derbi", smatra reprezentativac.\nIpak, ne sumnja da i "orlovi" imaju čemu da se nadaju, već su na ovom turniru već pokazivali fenomenalne igre.\n"Konstantni u svim elementima i imaju pobednički mentalitet. I u trenucima kada gube, ne nedostaje im koncentracija. Mi smo tu gde jesmo zato što posedujemo kvalitet koji je je neophodan za fajnal-for, za polufinale Svetskog prvenstva. Sigurno nismo tu slučajno. Nadam se da ćemo prikazati igru koju smo pokazali protiv Italije, pa i protiv Sjedinjenih Američkih Država i Rusije u grupnoj fazi i da možemo da osvojimo medalju", rekao je Luburić.\nPodsetimo, u drugom polufinalu će snage odmeriti reprezentacije Sjedinjenih Američkih Država i Poljske, a taj meč je na programu od 21 čas i 15 minuta.


Danas u Novom Sadu nastavak protesta protiv policijskog časa | Luftika\nNastavak protesta protiv najave ponovnog uvođenja policijskog časa u Srbiji najavljen je za danas na novosadskom Trgu slobode.\nGrađani su na protest pozvani putem društvenih mreža, početak je najavljen za 18 časova, a date su i jasne preporuke ponašanja.\n“Pozivamo ljude da se u 18 časova skupimo svi da pošaljemo jasnu poruku vlastima da mi nismo ničije roblje i budale, da ne mogu da nas tretiraju kao malu decu, da zatvaraju kako njima odgovara. Zbog maltretiranja i unižavanja i zdravih i bolesnih, zbog lekara i svih koji se bore sa bolešću, zbog nas samih i svih drugih! Ponesite obavezno maske i držite rastojanje, vidimo se!”, navodi se u pozivu neimenovanih organizatora, a prenosi 021.\nPodsetimo da se u utorak, nakon što je predsednik Srbije Aleksandar Vučić najavio moguće ponovno uvođenje policijskog časa, u Novom Sadu na Trgu slobode okupilo, prema podacima policije, oko 300 mlađih osoba kako bi mirno protestovali.\nOni su posle kraćeg zadržavanja u centru, prošetali do Kampusa i nazad to Trga slobode gde ih je pred Gradskom kućom dočekao i manji kordon policije.\nOkupljeni su proveli neko vreme na trgu, uzvikujući parole protiv predsednika Srbije i vlasti, da bi se oko ponoći razlišli.\noznakepolicijski cas policijski cas u srbiji protest novi sad protest u novom sadu srbija protesti


Radio Tivat | Početak kampanje „Svaka limenka se računa“\n06 јун Početak kampanje „Svaka limenka se računa“\nPosted at 07:34h in Ekologija\tby\tweb master\nKorisnicima plaža sa „Plavom zastavicom“, u organizovanju ekoloških akcija koje su obavezni dio sezone, pomažu brojne NVO. Jedna od takvih je „Ozon“ – nosilac projekta „Svaka limenka se računa“.\nMilena Krgović iz NVO Ozon predstavila je kampanju „Svaka limenka se računa“ koja će se provoditi na plažama „Queen of Montenegro“, „Plavi Horizont“, „Njivice“, gradovima Kotor i Tivat. Parteri u projektu su Mreža za društvenu odgovornost, Ekom, Rekomont, reciklažni centar Podgorica i komunalna preduzeća Budva, Kotor i Tivat.\n„ Ideja ove kampanje jeste da prije svega, ohrabrimo ljude da što više recikliraju bilo gdje da se nalaze i da pozovemo ljude koji su zainteresovani, preduzeća, organizacije, hotele da nam se pridruže u ovoj ekološkoj akciji. Ako ikako možemo, da smanjimo količinu otpada koji odlazi na deponije i naravno, da sčuvamo naše prirodne resurse“, rekla je Krgović.\nKampanja „Svaka limenka se računa“ je dio evropskog projekta koji je počeo u Velikoj Britaniji a Crna Gora se pridružila Irskoj, Francuskoj, Mađarskoj, Rumuniji, Grčkoj.


Kaspersky navodi da Mac sigurnost kasni 10 godina za Microsoft-om — Online Tržište\nObjavio(la) admin u kategoriji Featured, Software na dan 27. Aprila 2012. / ostavite komentar\nEugene Kaspersky, izvršni direktor i osnivač sigurnosne kompanije Kaspersky Lab izjavio je da je po pitanju računalne sigurnosti Apple Mac najmanje 10 godina iza Microsoft-a. Eugene Kaspersky smatra da bi kompanija Apple mogla mnogo toga da nauči od Microsoft-a i da će u skorije vrijeme svakako morati da preispitati način na koji pristupa sigurnosnim ažuriranjima pogotovu nakon niza nedavnih malware napada.\nPrvi čovjek kompanije Kaspersky, govoreći na Info Security 2012 u Londonu, naglašava da je nedavni Flashback malware napad vjerojatno samo početak novog vala napada usmjerenih na Apple Mac s obzirom da ova platforma postaje sve popularnija. Eugene Kaspersky već nekoliko godina govori da sa sigurnosne točke, ne postoji razlika između Mac i Windows.\nOn ističe da njegova kompanija otkriva sve više i više Mac zlonamjernih programa te da su sajber kriminalci naučili dosta toga od posljednjih nekoliko napada i da će to znanje sigurno iskoristiti u budućim napadima. Primarna meta sajber kriminalcima će i dalje biti PC s obzirom na njegovo još uvijek veću zastupljenost na tržištu, ali dani u kojima niste trebali brinuti o sigurnosnom prijetnjom na Apple OS su definitivno dani prošlosti.\nKompanija Apple će vrlo brzo shvatiti da imaju iste probleme kakve je Microsoft imao prije 10 ili 12 godina. Oni će vrlo brzo morati nešto mijenjeti u svom ciklusu ažuriranja te će biti prisiljeni da više ulažu u svoje sigurnost svog softvera,\nnaglasio ne Eugene Kaspersky.\nPočetkom ovog mjeseca objavljeno je da je zlonamjerni program poznat kao Flashback zarazio je više od 600.000 Mac računara u svijetu. Kompanija Apple je kritizirana da je veoma kasno pokrenula ispravke i alat za uklanjanje ovog malware u odnosu na nekoliko sigurnosnih tvrtki, među kojima je i kompanija Kaspersky, koje su objavile ispravke prije Apple-a.\nTagovi: antivirus, Eugene Kaspersky, Flashback, kaspersky, Mac, malware, sigurnost\nBrzina i sigurnost glavne karakteristike Firefox 6


Draskic: Neprijatni mirisi sire se sa farmi u Surcinu\nDraskic: Neprijatni mirisi sire se sa farmi u Surcinu 09.Avg.2002, 11:00, Izvor: B92\nBeograd -- Neprijatni mirisi koji se skoro nedelju dana sire gradom poticu od fekalnog otpada i djubreta sa bivsih PKB farmi u Surcinu, izjavio je clan beogradske vlade zaduzen za zastitu zivotne sredine Radovan Draskic. On je kazao da je nakon izvrsenih toksikoloskih ispitivanja utvrdjeno da dve bivse PKB farme, sada farme "Karneksa" iz Vrbasa, nemaju reseno pitanje odlaganja djubreta i fekalnog >> Pročitaj celu vest na sajtu B92 << otpada koji se zbog toga sliva u kanale pored njih, odakle se sire neprijatni mirisi. Draskic je kazao da se za uklanjanje neprijatnih mirisa, osim "strpljenja da se to prirodnim putem ocisti", vise ne moze nista uraditi i dodao da ce od bivsih PKB farmi biti zatrazeno da naprave sisteme za prikupljanje fekalnog otpada.Nacelnik mobilnih eko-toksikoloskih jedinica Gradskog zavoda za zastitu zdravlja Milan Milutinovic potvrdio je da se neprijatni mirisi sire sa farmi u Surcinu. On je kazao da su njegove ekipe, prilikom identifikacije mirisnih materija, zabelezile povecanu koncentracije sumpora i vodonicnih jedinjenja u oblasti reni bunara pored Ostruznickog mosta. Te materije, kako je rekao, produkt su raspadanja organskih materija i nisu stetne po zdravlje ljudi, a sire se gradom u talasima pod dejstvom vetra. Neprijatni mirisi skoro nedelju dana sire se beogradskim naseljima Banovo brdo, Cukaricka padina i novobeogradskim blokovima 45 i 70.


Portal Sarajevo-RS.com - U policijskoj akciji uhapšene 74 osobe\nU policijskoj akciji uhapšene 74 osobe\nsreda, 07 jun 2017 14:53\nVelika akcija "Signal" sprovedena je jutros na teritoriji čak 19 gradova u Srbiji gdje su uhapšene 74 osobe, saopšteno je jutros iz MUP Srbiji, a prenose srpski mediji.\nMinistar unutrašnjih poslova Srbije Nebojša Stefanović rekao je da su, osim hapšenja, podnesene krivične prijave u redovnom postupku protiv još 46 ljudi, dok se za tri osobe intezivno traga.\nOni su osumnjičeni da su u prethodnom periodu izvršili više različitih krivičnih djela, između ostalog, pranje novca, poreska utaja, prevare, zloupotreba službenog položaja, primanje i davanje mita, kao i falsifikovanje novca, saopšteno je iz MUP Srbije.\nOsumnjičeni su budžet Srbije, kao i Autonomne pokrajine Vojvodine, te budžete lokalnih samouprava i druge privredne subjekte, oštetili za oko dvije milijarde dinara (16.330.00 evra), rečeno je u MUP-u Srbije.\nMeđu uhapšenim licima nalaze se i dva predsjednika opština, 14 bivših i sadašnjih direktora državnih i privatnih preduzeća, a podnesene su krivične prijave protiv više funkcionera lokalnih samouprava.\n"Srbija šalje jasan stav da nema zaštićenih, da nema povlašćenih i da nikoga neće zaštiti partijska pripadnost, politički položaj ili materijalni status", rekao je danas Stefanović.\nAkciju "Signal" sproveo je MUP Srbije u saradnji sa nadležnim tužilaštvima, poreskom policijom i Bezbjednosno-informativnom agencijom (BIA).\nViše iz ove kategorije « Nikolić dobio novu funkciju u Vladi Srbije Evakuisano 40 ljudi zbog poplava u okolini Vršca »


Valverde neće da ode, a znamo i ko neće da dođe na klupu Barselone! | MONDOBA\nRonald Kuman nece na klupu Barselone\n26. May, 21:59\nValverde neće da ode, a znamo i ko neće da dođe na klupu Barselone! 0 Podijeli Podijeli na facebook Podijeli na twitter Podijeli na viber Pošalji na mail\nAutor mondo.rs 03.11.2019. / 20:52\nMnogi navijači Barselone priželjkuju odlazak Ernaesta Valverdea sa klupe katalonskog tima. Jedno od imena koja se pominju kao naslednici demantovalo je svoj dolazak u Barsu.\nNekadašnji defanzivac Barselone je čovek čije se ime najglasnije izgovara kada se priča o nasledniku Valverdea u španskom klubu. Po njegovim rečima, od takvog angažmana, barem za sada, neće biti ništa.\nBarselona je izgubila od Levantea u poslednjem kolu Primere, iako je na poluvremenu imala prednost. Takav rezultat je ponovo aktivirao priče o odlasku Valverdea iz aktuelnog šampiona Španije.\nBajić se vratio na klupu Igokee, a s njim i pobjede!\nZvezdina šuterska noć u Zagrebu: Trojke u seriji i 11. pobjeda u nizu\nIako je nekadašnji trener Olimpijakosa i nekoliko španskih timova demantovao takve priče, jednim kratkim i veoma jasnim ''Ne'', medije u Španiji to ne sprečava. Licitacija o naslednicima i dalje traje, a u igri su mnoga trenrska imena.\nRonald Kuman radi sjajan posao od kako je preuzeo Holandiju, pa ne čudi što trenutno nije zainteresovan za posao u Kataloniji. Ukoliko Barselona odluči da menja šefa stručnog štaba, moraće da nađe nekog drugog ko će obavljati tu funkciju.\n''Siguran sam i to mogu da vam kažem, neću napustiti selektorsku poziciju da bih preuzeo neki klub. Pričao sam i sa ljudima u savezu, situacija je skroz jasna.''\nKuman je kao igrač proveo nekoliko godina u Barseloni i u tom periodu je bio veoma uspešan. Pored četiri domaće titule osvojen je i evropski trofej. Pobednički gol u finalu protiv Sampdorije, za titulu evropskog prvaka, postigao je upravo holandski defanzivac.\nNakon dobrih rezultata reprezentacije koja je prethodnih godina imala mnogo padova, Holanđani su oduševljeni Kumanovim radom. Plan saveza je da on ostane na poziciji i nakon Svetskog prvenstva koje će se za tri godine igrati u Kataru.\nBarselona Ernesto Valverde trener\nGvardiola: Ako su se ljekari toliko žrtvovali, možemo bar da ih poslušamo


SNSD poziva inistitucije da riješe slučaj Davida Dragičevića - mojKontakt portal\nSNSD poziva inistitucije da riješe slučaj Davida Dragičevića\nSavez nezavisnih socijaldemokrata (SNSD) izrazio je najiskrenije saučešće porodici tragično preminulog Davida Dragičevića i pozvao nadležne institucije da profesionalno i u najskorijem roku utvrde sve relevantne činjenice i riješe ovaj slučaj.\n“Ovom prilikom želimo podsjetiti javnost da je naš odnos prema ovom slučaju odmah iskazao predsjednik naše stranke Milorad Dodik koji je, poslije razgovora sa porodicom i na njihov zahtjev, tražio i obezbijedio da se izvrši nova obdukcija i da se dodatno analiziraju svi detalji istrage i utvrde činjenice”, navodi se saopštenju SNSD-a.\nSNSD je osudio postupke određenih ljudi i organizacija koji su, kako se ističe u saopštenju, od samog početka politizovali i zloupotrijebili ovaj tragični slučaj i iskrenu bol i patnju porodice.\n“Smatramo da ovo nije pitanje za političke partije, već za tužilaštvo, kojem ovom prilikom pružamo podršku i pozivamo da profesionalno i transparentno razriješi slučaj”, navode iz SNSD-a i dodaju da od tužilaštva očekuju da u najskorijem roku ožalošćenoj porodici pruži odgovore na njihove prigovore.\nIz SNSD-a navode da insistiraju i da se jasno utvrdi odgovornost pojedinaca i nosilaca funkcija u nadležnim institucijama, gdje za to postoje razlozi, javlja Srna.\nPrethodno Prethodni članak: Radovi napreduju, još jedan apel građanima za razumijevanje\nSljedeće Prethodni članak: Bojevo gađanje na Manjači: Sutra u prekidu saobraćaj na putu Banjaluka – Čađavica\n26. 03. 2019., 10:53


NSRS: Hoće da ukinu Rezoluciju o poštivanju žrtava fašističkog režima! | Starmo\nNaslovnica Politika NSRS: Hoće da ukinu Rezoluciju o poštivanju žrtava fašističkog režima!\nNSRS: Hoće da ukinu Rezoluciju o poštivanju žrtava fašističkog režima!\nBanja Luka — Posebna sjednica Narodne skupštine Republike Srpske (NSRS) na kojoj bi trebalo da bude zauzet stav o “Rezoluciji o poštovanju žrtava fašističkog režima i pokreta”, bit će održana sutra u Banjoj Luci.\nRezolucija je usvojena na 8. sjednici Predstavničkog doma Parlamentarne skupštine Bosne i Hercegovine, a poslanici vladajuće većine u RS-u traže da entitetski parlament “odbaci taj dokument kao neprihvatljiv”.\n– Na ovaj način Predstavnički dom Parlamentarne skupštine BiH glasovima PDP-a i SDS-a pristupio je sramnom prekrajanju istorije i marginalizovanju stradanja Srba u Drugom svjetskom ratu. Tražimo da Narodna skupština RS na posebnoj sjednici zauzme stav po ovom veoma značajnom pitanju po RS i srpski narod u cjelini – navodi se u zahtjevu, koji su potpisali poslaniči klubova SNSD-a, DNS-a, DEMOS-a, SPS-a, Ujedinjene Srpske, NDP-a, poslaničke grupe Socijalističke partije i dva nezavisna poslanika.\nSDP: Dvostruki aršini Hrvatske prema BiH\nNe može se kroz Italiju


ROWENTA X-plorer Serie 95 Total Care\n10x snažniji* sa performansama koje se izdižu iznad svakog izazova čišćenja\nRowenta X-plorer Serie 95 robotski usisivač je rešenje za čišćenje koje menja pravila igre: sva praktičnost automatskog čišćenja sa rezultatima dubinskog čišćenja uz beskompromisne standarde kvaliteta čišćenja. Veoma snažan BLDC motor (do 12000Pa) sa impresivnom usisnom moći spaja 4-u-1 čišćenje sa vrhunskom navigacijom i tehnologijom mapiranja. Rezultat je intuitivno moderno iskustvo čišćenja koje ostavlja ceo vaš dom savršeno čistim.\nReferenca : RR7987WH\n*Maksimalna usisna snaga motora 12000Pa vs 1200Pa X-plorer Serie 20\nNajbolja kombinacija: sva praktičnost robotskog usisivača i izvrsne performanse dubinskog usisavanja zahvaljujući veoma snažnom BLDC motoru usisne snage do 12000Pa.\nDve bočne četke za uglove i ivice, tri centralne četke za sve površine i potrebe, uključujući čišćenje za kućnim ljubimcima, BLDC motor za impresivno usisavanje i Aqua Power sistem za brisanje površina\nVrhunska tehnologija navigacije\nAutomatsko čišćenje dizajnirano za svaki centimetar vašeg doma, sa vrhunskom tehnologijom za izuzetno preciznu navigaciju, trajno mapiranje i personalizovana podešavanja.\nElektronska kontrola brisanja\nVaši tepisi ostaju suvi jer izbegava vlagu i osigurava da baza za punjenje ostaje bezbedna i čista.\nKompletan Total Care model sa 3 posebne krpe\nPosebna krpa protiv alergija – sa elektrostatičkim efektom koja uklanja sitne čestice prašine koje su alergeni – zajedno sa filterom izuzetnih performansi koji zadržava 99.9% čestica prašine.\nDizajnirana za sve potrebe vlasnika kućnih ljubimaca, veoma efikasna Animal Turbo četka sakuplja dlake i sav nered kućnih ljubimaca, dok Animal Scrub krpa uklanja uporne mrlje.\nStandardna krpa za uobičajenu upotrebu je takođe uključena\nBesplatna aplikacija (iOS i Android) nudi mogućnost programiranja, mapiranja i više od toga, kompatibilna sa virteulnim asistentima Amazon Alexa i Google Asistent, za čišćenje sa lakoćom.\n3 četke u pakovanju\n3 četke u pakovanju:\nSilikonska četka sa dlačicama: Animal Turbo četka za dlake kućnih ljubimaca\nSilikonska četka: Precizna Turbo četka za sakupljanje duge dlake\nMekana četka: Downy Turbo četka za sitne čestice\n4 režima snage (Eco, Standard, High, Boost) koji se podešavaju putem aplikacije stavljaju čišćenje bez napora na dohvat ruke.\nAuto Boost karakteristika nudi raznovrsne performanse čišćenja, da prstom ne mrdnete, automatski podešavajući nivo snage za dubinsko čišćenje staza i tepiha.\nPoboljšana tehnologija tihog rada\nAutomatsko čišćenje nikada nije bilo jednostavnije, uz poboljšanu tehnologiju tihog rada nudi udobnije i diksretnije usisavanje celoj porodici.\nRowenta X-PLORER Serie 95 robotski usisivač\nSa dizajnom najnovije tehnologije i izuzetnom snagom čišćenja, Rowenta X-PLORER Serie 95 robotski usisivač je profesionalno rešenje koje donosi vrhunske rezultate uz modernu praktičnost.\nVrhunski automatski usisivač je opremljen vrhunskom tehnologijom za 4-u-1 čišćenje: dve bočne četke za uglove i ivice, tri centralne četke za sve površine i sve potrebe čišćenja, veoma snažnim BLDC motorom za pouzdano usisavanje i do 12000Pa i Smart Aqua Force krpom za brisanje površina.\nBesplatna aplikacija vam u ruke stavlja veoma preciznu navigaciju i personalizovano mapiranje vašeg doma, a poptuno je kompatibilna sa virtuelnim asistentima (Google asistent, Amazon Alexa).\nImpresivan spektar poboljšanih karakteristika – uključujući dodatke za vlasnike kućnih ljubimaca, još tiše usisavanje i još toga – sve zajedno u paketu za automatsko dubinsko čišćenje, za kvalitet bez kompromisa i savršeno čist dom svakoga dana.\nNačini čišćenja Customized (cf. permanent map)\nAutonomija 225 min\nVreme (min pozicija) 225 min\nOstalo Water tank + 3 mops included (1 Standard mop, 1 Animal Scrub mop, 1 Fluffy mop)\nNivo buke 60 dB(A)


Redovi ispred Objedinjene naplate. Preko 90 posto Nišlija redovno plaća komunalne račune\nPočetak/Društvo/Redovi ispred Objedinjene naplate. Preko 90 posto Nišlija redovno plaća komunalne račune\nDa su Nišlije odgovorne i da na vreme plaćaju komunalne račune potvrđuju i redovi ispred zgrade u kojoj se nalazi JKP Objedinjana naplata. Redovi su primetno dugi pred kraj roka za isplatu dugovanja kada građani mogu da ostvare i popust na ukupni iznos računa.\nNova povoljnost za građane Niša je i ta što od 1.januara sve komunalne račune mogu da plate na šalterima JKP Objedinjena naplata pa ne moraju da “šetaju” od šaltera do šaltera. Ranije se ova odluka odnosila samo na stambene zgrade, a od ove godine i na individualna domaćinstva.\nDa Nišlije redovno izmiruju svoje računa potvrđuje i Jelena Stojanović, direktorka JKP Objedinjena naplata.\n“Veliki broj Nišlija, oko 90 posto, redovno, svakog meseca, izmiruje svoje račune. Gužve su veće ispred šaltera posebno u periodu kada građani mogu da ostvare popust od 5 posto za naplatu komunalnih usliga”, kaže Jelena Stojanović.\nOsim na šalterima objedinjene naplate građani svoje račune za komunalne uslige mogu da plate i elektronskim putem. Direktorka Objedinjene naplate poziva građane da, ukoliko su u mogućnosti račune plate elektronskim putem, jer bi se na taj način smanjili redovi ispred šaltera.\n“Građani sve informacije mogu da dobiju jednostavnim upitom putem mejla koji ne nalazi na našoj internet stranici. Na raspolaganju im je i kol centar koji radio d 7 do 19 sati tako da mogu i na taj način da dobiju informacije. Ukoliko upute mejl, potrebne informacije dobiće za petnaestak minuta”, kaže Jelena Stojanović.\nRačuni mogu da se plate i na šalterima u gradskim oštinama.\nObjedinjena naplata plaćanje računa racuni\nNaplata računa za utrošenu vodu i usluge kanalizacije prelazi iz JKP „Naissus“ u „Objedinjenu naplatu“\nObjedinjena naplata šalje preko 100.000 uplatnica za podršku programa nemenjenih deci, mladima i porodicama u riziku\n“Objedinjena naplata” od 1. januara naplaćuje i vodu


SASTANAK OPOZICIJE KOD AMFILOHIJA: Nije bilo priče o “narodnoj listi” koju bi podržala Crkva – Volim Podgoricu\nPočetna/NOVOSTI/Društvo/SASTANAK OPOZICIJE KOD AMFILOHIJA: Nije bilo priče o “narodnoj listi” koju bi podržala Crkva\nDa je održan sastanak lidera crnogorske opozicije sa mitropolitiom SPC Amfilohijem, demantovao je u “Živoj istini” predsjednik SNP-a Vladimir Joković.\n“MCP se oglasila i demantovala da je bilo ikakvog sastanka. Onako kako su oni saopštili tako je i bilo, nikakvog političkog sastanka nije bilo. Ja sam se sastao sa mitropolitom prije Nove godine, ali nije bilo drugih opozicionih aktera“, naveo je Joković.\nAmfilohije Andrija Mandić\nAKCIJA "KLAP": Danas uhapšeno još 10 službenika Poreske uprave i Ministarstva finansija


Verica Šerifović ima novi hobi: Pravi kutije za nakit i vaze\nVerica se pohvalila na društvenim mrežama svojim radovima. Verica Šerifović ima novi hobi - izradu dekorativnih kutija za nakit, vaza i predmeta. S obzirom na to da pevačica već neko vreme nije aktivna na javnoj sceni, ona je slobodno vreme… »\nOvaj jednostavan trik za koji vam treba samo pet minuta mogao bi da vam pomogne da brzo zaspite. Foto: Guliver/Getty Images/Thinkstock Koliko puta vam se desilo da umorni legnete u krevet, a onda sat vremena kasnije i dalje ležite budni i ne možete da… »\nPa kako tako?! Seka Aleksić šokirala sve komentarom o razvodu Emine Jahović!\nPriznala je. Već nedeljama unazad piše se o razvodu Emine Jahović i Mustafe Sandala, a ova vest je iznenadila mnoge, jer je došla kao grom iz vedra neba. Foto: TV Pink printscreen Ipak, izgleda da nisu baš svi upućeni u ljubavni krah pevačice, pa… »


Nominacije za UNESCO-ovu nagradu u slobodi štampe – Mreža za izgradnju mira\nNominacije za UNESCO-ovu nagradu u slobodi štampe\nUNESCO objavljuje poziv za nominacije za „Guillermo Cano World Press Freedom Prize 2020” svjetsku nagradu za doprinos u slobodi štampe koja se dodjeljuje u čast kolumbijskog novinara Giljerma Kana koji je poginuo braneći moralne i etičke vrijednosti novinarstva.\nNovinarstvo, sloboda štampe.\nKandidate mogu nominovati države članice UNESCO-a ali i međunarodne i regionalne organizacije i nevladine organizacije koje su aktivne u oblasti slobode štampe. Kandidati mogu biti pojedinci, organizacije ili institucije koji su značajno doprinijeli zaštiti i/ili promociji slobode štampe, a pogotovo u rizičnim situacijama. Nagrada se dodjeljuje u iznosu od 25000 dolara. Nagrada će biti dodijeljena prilikom obilježavanja Svjetskog dana slobode štampe u Hagu od 22. do 24. aprila 2020. godine. Sredstva su obezbijedili Fondacija „Cano” iz Kolumbije, Fondacija „Helsingin Sanomat” iz Finske i organizacija „Namibia Media Trust” iz Namibije.\nNominacije mogu predložiti sve zemlje članice UNESCO-a i druge navedene organizacije i institucije.\nKandidati mogu biti nominovani slanjem popunjene aplikacione forme koja se može naći na: https://en.unesco.org/…/files/wpfp_nominationform_2020.zip. Aplikaciona forma se može poslati putem mejla: s.coudray@unesco.org, ili poštom na adresu: UNESCO, Communication and Information Sector, Division of Freedom of Expression and Media Development , Section for Freedom of Expression, 7, Place de Fontenoy, 75007 Paris, France, Tel: 33.1.45.68.08.91.\nRadio Kameleon POZIVA da se PRIJAVITE i osvojite...\n2020 Ebbe Nielsen Challenge seeks open-data...\nInternational Children’s Peace Prize: Call for...\nPoziv na drugo takmičenje mladih inovatora „VISPAK...\nPrijavite se za Story Writing takmičenje\nNovi konkurs Horse Rider


RTCG - Radio Televizija Crne Gore - Nacionalni javni servis :: Turizam i ekologija :: Investicioni potencijali CG predstavljeni u Kanu\nNA SAJMU MIPIM 15. 03. 2019. 14:38 >> 14:03 0\nNA SAJMU MIPIM\nInvesticioni potencijali CG predstavljeni u Kanu\nInvesticioni potencijali, kao i projekti koji se trenutno rade u Crnoj Gori, predstavljeni su na jednom od najvažnijih svjetskih sajmova investicija i nekretnina, "MIPIM", koji se od 12. do 15. marta održava u Kanu.\nKako je saopšteno iz Ministarstva održivog razvoja i turizma, posjetiocima štanda i potencijalnim investitorima predstavljene su aktivnosti koje Vlada Crne Gore sprovodi u cilju turističke valorizacije potencijala sjevernog regiona.\nPredstavljena su ulaganja u izgradnju turističke infrastrukture na sjeveru, što stvara uslove za privlačenje novih investicija.\n"Posjetioci se upoznaju i sa podsticajnim mjerama i olakšicama koji se investitorima nude na državnom i lokalnom nivou. U okviru crnogorskog štanda predstavile su se i kompanije Azmon Investments, Adriatic Marinas i Adriatic Properties, koje su posjetioce upoznale sa njihovim projektima koje realizuju u Crnoj Gori", navodi se u saopštenju.\nCrnogorsku delegaciju na MIPIM-u predvodi Damir Davidović, državni sekretar u Ministarstvu održivog razvoja i turizma.\nOn je tokom sajma imao niz bilateralnih sastanaka sa predstavnicima Vlada zemalja učesnica sajma, potencijalnim investitorima, developerima, hotelskim operaterima i planerima prostora.\n"Na sastanku sa Robsonom Napierom Borkiom, državnim sekretarom Ministarstva turizma Brazila, Davidović je razmijenio iskustva u razvoju turističke privrede, a sagovornici su izrazili obostranu spremnost za dalje unapređenje saradnje u turizmu. Ukazano je na ekonomski potencijal saradnje koji bi trebao da prati dobre političke odnose koji postoje između dvije zemlje", ističu iz Ministarstva.\nSa generalnim sekretarom Ministarstva turizma Grčke, Georgeom Civlasom, Davidović je razgovarao o potencijalu za razmjenu iskustava posebno kada se govori o korišćenju fondova EU.\n"Takođe, razgovarali su o uticaju sharing ekonomije na turizam i njenih efekata na sivu ekonomiju, kao i o evoluciji trendova u turizmu sa aspekta ponude i tražnje. Dogovoreno je da se u narednom periodu kroz bilateralne posjete pospješi povezivanje turističke privrede dvije države", kazali su.\nDavidović je učestvovao u radu "Mayors & Political Leaders’ Think Tank-a", koji je namijenjen visokim zvaničnicima i gradonačelnicima kako bi razmijenili ideje i iskustva o potrebama gradova i regija za održivim investicijama.\n"Sa predstavnicima privrede i lokalnih i državnih institucija država razmatrani su trendovi u razvoju modernih gradova, primjeri inovativnih politika na državnom i lokalnom nivou kao i najbolje prakse u oblasti osmišljavanja modernih naselja", navodi se u saopštenju.\nTokom razgovora sa predstavnicima inostranih medija prisutnih na MIPIM-u, Davidović je predstavio rezultate koje je crnogorski turizam ostvario do sada.\n"Poseban naglasak stavljen je na rekordnu posjećenost, ostvarene prihode, tendencije emitivnih tržišta, najave za tekuću godinu i aktivnosti koje se preduzimaju za sezonu 2020. godine", kazali su iz Ministarstva.\nOni napominju da je MIPIM najveći međunarodni sajam nekretnina, koji svake godine okuplja predstavnike velikog broja zemalja i najuticajnije donosioce odluka na tržištu nekretnina. Po mnogima, MIPIM je najveća izložba razvojnih projekata i izvora kapitala na svijetu. MIPIM nudi informacije o tome gdje i kada ulagati, kako ući u partnerstva, ali i upoznavanje sa razvojnim inovacijama u oblasti nekretnina (sa akcentom na finansije, arhitekturu i održivost), kao i mogućnost susreta sa ključnim investitorima u neformalnom okruženju.


Svi su nas izdali: Evo zašto Ukrajina nije pokušala da povrati Krim - Sputnjik Srbija\n08:59 01 Jun 2020\nSvi su nas izdali: Evo zašto Ukrajina nije pokušala da povrati Krim\n12:41 16.02.2018 Preuzmite kraći link\nKijev nije izveo „antiterorističku operaciju“ na Krimu u februaru i martu 2014. godine, jer je 90 odsto pripadnika Saveta bezbednosti Ukrajine „izdalo Ukrajinu“, rekao je ukrajinskoj televiziji „112“ sekretar Saveta za nacionalnu bezbednost i odbranu Aleksandar Turčinov.\n„Kada je reč o takvoj totalnoj izdaji nema ko da vam sprovodi antiterorističku operaciju“, rekao je Turčinov.\nOn je takođe kazao i da je u to vreme Kijev bio suzdržan po pitanju objavljivanja rata Rusiji iz razloga što Moskva na raspolaganju ima nuklearno oružje.\nPoluostrvo Krim je ušlo u sastav Ruske Federacije u martu 2014. godine nakon što je organizovan referendum na kojem je preko 97 odsto izašlih birača glasalo za pripajanje Rusiji.\nIstovremeno, Kijev smatra da je Krim privremeno okupirana teritorija, iako je, prema rečima ruskih zvaničnika, to teritorijalno pitanje jednom za svagda rešeno.\nantiteroristička operacija, Aleksandar Turčinov, Ukrajina, Krim\n01/06 08:45 Premijer Jermenije sa celom porodicom oboleo od korone


FoNet portal :: Pretraga / tagId=50575\nTag: saglasnost, Pogodaka: 15\nSaglasnost o nastavku dijaloga\nRuski šef diplomatije Sergej Lavrov izjavio je danas da se njegov američki kolega Entoni Blinken saglasio da treba razgovarati o zabrinutosti Rusije za njenu sigurnost u okolnostima napetosti s Ukrajinom, javlja AFP, pozivajući se na ruske medije.\nPolitičko nasilje Prištine\nDirektor Kancelarije Vlade Srbije za Kosovo i Metohiju Petar Petković ocenio je danas da je odluka parlamenta u Prištini, kojom se zabranjuje održavanje referenduma o promeni Ustava Srbije, najflagrantniji akt političkog nasilja, počinjen uz prećutnu saglasnost dela međunarodne zajednice.\nPrepolovljeni računi za struju\nVlada Srbije dala je danas saglasnost da se krajnjim kupcima električne energije na područjima u kojima je usled snežnih padavina došlo do nenajavljenih prekida u snabdevanju strujom duže od 24 sata umanji utrošeni broj kilovat sati za 50 odsto.\nZemlje članice Evropske unije postigle su saglasnost o otvaranju klastera 4 - "Zelena agenda i održiva povezanost" u pregovorima o članstvu sa Srbijom, potvrđeno je danas RTS u diplomatskim izvorima u Briselu.\nUsaglasili se Dodik i Čović\nPredsednik Saveza nezavisnih socijaldemokrata (SNSD) Milorad Dodik izjavio je danas da je na sastanku sa liderom Hrvatske demokratske zajednice (HDZ) BiH u Istočnom Sarajevu Draganom Čovićem postignut visok stepen saglasnosti u vezi sa izbornom reformom u Bosni i Hercegovini.\nGodinama bez ugovora sa državom\nIslamska zajednica u Bosni i Hercegovini jedina je verska zajednica koja još nema ugovor sa državom o međusobnim pravima i obavezama i godinama čeka saglasnost Predsedništva BiH za parafiranje sporazuma, preneo je portal Vijesti.ba, navodeći da je razlog blokada srpskog člana Predsedništva Milorada Dodika.


Radnici “Aide” jedini spas vide u odcjepljenju - Klix.ba\nNezadovoljni trenutnom situacijom, nekoordinacijom sa glavnim rukovodstvom fabrike "Aida“ Tuzla, zaostalim platama, otpuštanjem 12 radnika i nizom drugih stvari koje koče daljni rad i razvoj fabrike, predstavnici sindikata lukavačke "Aide“pomoć su potražili i u uredu općinskog načelnika u Lukavcu Dževada Mujkića.\nIznoseći trenutnu problematiku naglasili su da kao jedini i mogući izlaz iz ove situacije vide odcjepljenje i osamostaljivanje ove poslovne jedinice, kojim bi se uz novo rukovodstvo i direktora koji bi imao ovlasti ugovaranja poslova i rukovođenja, ova firma mogla dovesti u normalu. Kako su naglasili, maćehinski odnos tuzlanskog rukovodstva na čelu sa generalnim direktorom Enesom Osmanovićem, ne omogućava normalno poslovanje ove firme, jer kako kažu, svi poslovi povjereni su drugim poslovnim jedinicama, dok je lukavačka izuzeta.\nUz ranije zahtjeve kojima se traži da se do 15. novembra izvrši uposlenje čitavog pogona, isplate oktobarske plaće ne manje od 350 KM, kao i razlika za august, iznađe mogućnost za povratak ranije otpuštenih 12 radnika, predstavnici radnika tražili su još i pregovore o odcjepljenju, te rješavanje tužbe koju je 32 radnika podnijelo protiv fabrike, zbog koje je trenutno opstrukcija na mašinama bez kojih je proizvodnja nemoguća. Iako je savjet radnika donio Odluku kojom se zabranjuje izuzimanje mašina, smatraju da je ovo još uvijek gorući problem.\nSam vrh ove firme obećao je 39.000 KM za izmirenje troškova, ali u ovoj situaciji, po riječima štrajkačkog odbora, ta sredstva nisu dovoljna, jer se njima može izmiriti samo dio duga. Predstavnici radnika su se trebali sastati i sa generalnim direktorom i menadžmentom "Aide“ kako bi se ovi problemi što prije riješili, međutim rukovodstvo se na sastanku nije pojavilo, uz objašnjenje da je direktor zauzet, te da će učiniti sve da proizvodnja od petka krene nabolje.\nUz ingerenciju načelnika Mujkića, dogovoren je nastavak razgovora u nadležnom Ministarstvu Tuzlanskog kantona. Tako bi danas ili sutra resorni ministar trebao primiti štrajkački odbor ove firme te zajedno sa njima iznaći kompromisno rješenje.\nBosanac najštedljiviji u finalu Caterpillar takmičenja\n11.11.2008. u 14:07